Οι περιηγητές της Πάτρας την περίοδο του Μεσαίωνα - Pelop.gr\nΕξαιρετική εικόνα για την Πάτρα του Μεσαίωνα (12ος-15ος αιώνας) έχουμε μέσα από την συλλογή των εντυπώσεων διαφόρων περιηγητών, που τις επιμελήθηκε σε μια εξαιρετική έρευνα, η Ελένη Σαράντη.\nΗ διακεκριμένη επιστήμων της ιστορίας, είναι καθηγήτρια Βυζαντινής Ιστορίας και Βυζαντινού Πολιτισμού στο Πανεπιστήμιο Πελοποννήσου, ενώ έχει διατελέσει, μεταξύ άλλων και αναπληρώτρια καθηγήτρια Βυζαντινής Φιλολογίας στο Τμήμα Φιλολογίας στο Πανεπιστήμιο Πατρών (1999‐2009).\nΗ έρευνά της (1975) φέρει τον τίτλο «Η Πάτρα όπως την είδαν οι περιηγητές από το 1204 έως το 1.500», και έχει εξαιρετικό ενδιαφέρον.\nΕπιλέξαμε μερικές από τις πιο χαρακτηριστικές αφηγήσεις τους:\n«Τα περιηγητικά κείμενα πολλαπλασιάζονται μετά την πρώτη άλωση τής Κωνσταντινούπολης το 1204, γιατί η κίνηση των Σταυροφοριών δημιούργησε μια νέα κατάσταση στην Ανατολική Μεσόγειο. Το ρεύμα των Σταυροφόρων ακολούθησε προς την Ανατολή και ένα πλήθος μοναχών από τη Δύση πού κατευθύνεται στους Αγίους Τόπους, για να προσκυνήσει, καθώς τώρα τα Ιεροσόλυμα ανήκουν στους Χριστιανούς.\nΟι περισσότεροι από τους περιηγητές μετακινούνται με βενετσιάνικα πλοία ξεκινώντας από τη Βενετία και ακολουθώντας συνήθως ένα σταθερό δρομολόγιο πού καταλήγει πολύ εύκολα στους Αγίους Τόπους. Μετά τις παράλιες πόλεις της Αδριατικής (Ραγούσα, Ζάρα) και τα Ιόνια νησιά περνάνε δυτικά της Πελοποννήσου, σταθμεύουν συνήθως στο νότιο άκρο της, τη Μεθώνη, και συνεχίζουν την πορεία τους προς την Ανατολή από τα νησιά του Αιγαίου Πελάγους.\nΟ ΙΤΑΛΟΣ ΜΑΡΤΟΝΟ ΤΟ 1395\nΤο σημαντικότερο περιηγητικό κείμενο για την Πάτρα είναι του Nicolao de Marthono, Ιταλού νοταρίου. Ξεκίνησε από την Carinola, κοντά στην Κάπουα της Καμπανίας, για τους Αγίους Τόπους. Περνώντας από τη Μάλτα, τη Σικελία και τα Κύθηρα έφτασε στην Αλεξάνδρεια στις 25 Ιουλίου 1394. Αφού περιηγήθηκε τους Αγίους Τόπους, επέστρεψε από τη Ρόδο και την Κώ, για να καταλήξει, υστέρα από πειρατική επίθεση, από την οποία μόλις σώθηκε, στην Αθήνα τον Φεβρουάριο του 1395. Στη συνέχεια πήγε στην Κόρινθο, έπλευσε στη Βοστίτσα, πέρασε απέναντι στη Ναύπακτο, άπ' όπου γύρισε πάλι πίσω στην Πελοπόννησο, στην Πάτρα.\nΗ πρώτη πληροφορία του Nicolao de Marthono για την Πάτρα είναι ίσως μοναδική, γιατί μας δίνει την απόσταση της πόλης από τη θάλασσα: περίπου δύο «balistratas». Ενώ για τους αρχαίους και κυρίως τους Ρωμαϊκούς χρόνους από τ; αρχαιολογικά ευρήματα έχουμε μια κάποια εικόνα τής τοπογραφίας της πόλης, από τους Βυζαντινούς χρόνους δυστυχώς δεν έχουμε παρά ελάχιστα αρχαιολογικά ευρήματα, από τα όποια θα μπορούσαμε να αντλήσουμε στοιχεία για την τοπογραφία της, με εξαίρεση το κάστρο, πού σώζεται ως σήμερα, και μερικά λείψανα εκκλησιών, πού ανήκουν, όμως, στους βυζαντινούς χρόνους Ή πόλη βρισκόταν έξω από την ακρόπολη και όπως φαίνεται καθαρά από το κείμενο του Σφραντζή, περικλειόταν από τείχος. Απείχε δε από τη θάλασσα, σύμφωνα με την πληροφορία του Nicolao de Marthono, δύο «balistratas», δηλαδή περίπου 800 μέτρα. Αυτή η μαρτυρία συμφωνεί απόλυτα με τα αρχαιολογικά ευρήματα των αρχαίων και πρώτων βυζαντινών χρόνων, ποτ ξαπλώνονται στη σημερινή πόλη, στην περιοχή ακριβώς κάτω από το κάστρο και σε απόσταση από τη θάλασσα τόση, όση υπολογίζει ό περιηγητής μας (ως τη σημερινή πλατεία Ολγας) και σε έκταση όση είναι το μήκος του λιμανιού τής πόλης. Πράγματι σε απόσταση 800-1.000 μέτρα από το λιμάνι δεν υπάρχουν ίχνη αρχαίων ή βυζαντινών κτισμάτων. Δεξιά και αριστερά τής περιοχής αυτής αρχαιολογικά ευρήματα δείχνουν ότι ή πόλη στα σημεία αυτά ξαπλωνόταν ως τη θάλασσα. Στα βυζαντινά όμως χρόνια φαίνεται ότι απομακρύνθηκε από τη θάλασσα και τραβήχτηκε προς το εσωτερικό, φαινόμενο πού συναντάμε σε πολλές μεσαιωνικές πόλεις, γιατί ό φόβος των πειρατών ανάγκαζε τους κατοίκους να φεύγουν μακριά από τη θάλασσα.\nΟ ΚΥΡΙΑΚΟΣ ΑΓΚΩΝΙΤΗΣ ΤΟ 1436\nΟ σημαντικότερος περιηγητής του 15ου αιώνα είναι αναμφισβήτητα ο Κυριάκος ο Αγκωνίτης. Οι περιηγητικές του εντυπώσεις δεν βρίσκονται συγκεντρωμένες σ' ένα ολοκληρωμένο έργο, άλλά σε σκόρπιες σημειώσεις (Commentaria) και γράμματα. Την πληρέστερη περιγραφή του ταξιδιού του Κυριάκου του Αγκωνίτη έδωσε ό Bodnar με βάση τα Commentaria, το ημερολόγιο και τά γράμματά του.\nΟ Κυριάκος γεννήθηκε στην Αγκώνα το 1391. Η οικογένειά του -οικογένεια πλουσίων εμπόρων- του έδωσε τις δυνατότητες, για να ταξιδέψει από πολύ μικρή ηλικία. Εννέα χρόνων (!) είχε ήδη ταξιδέψει σ' όλη την 'Ιταλία και το 1412 και 1414 στη Μικρά Ασία, την Αίγυπτο, την Κύπρο και τη Δαλματία.\nΣτις αρχές Νοεμβρίου 1435 ξεκίνησε από την Αγκώνα για την Πελοπόννησο, αλλά αντίθετοι άνεμοι τον έριξαν στη Melita. Αλλάζοντας έτσι πορεία συνέχισε το ταξίδι του προς βορρά και στις 9 Νοεμβρίου 1435 ήταν στη Ζάρα, όπου έμεινε ως τις 26 Νοεμβρίου. Μετά στράφηκε νότια και έπλευσε ώς την Κέρκυρα, όπου ήθελε να σταματήσει, άλλά η επιδημία, που είχε πέσει στο νησί τον ανάγκασε να προχωρήσει νοτιότερα ως την Άρτα, όπου συναντήθηκε με τον Κάρολο Β' Τόκκο. Στις 8 Φεβρουάριου 1436 έφτασε στην Καλυδώνα και στις 27 ήταν ήδη στην Πάτρα. Ο Κυριάκος στα συνεχή ταξίδια του επισκέφτηκε την Πάτρα τρεις φορές: στις 27 Φεβρουαρίου και στις 30 Απριλίου 1436 και το 1437. Στο πρώτο του ταξίδι επισκέφτηκε τον ναό του Αγίου Ανδρέα και έκανε μια μοναδική περιγραφή του υπογείου καμαρωτού διαδρόμου, όπου ήταν ή πηγή με το άγιασμα, και αντέγραψε επιγραφές.\nΟ περιηγητής μας περιγράφει λεπτομερέστατα τον υπόγειο καμαρωτό διάδρομο που είδε «ad aedem S. Andreae» και πού ονομάζει άντρο. Η είσοδος γινόταν από σκάλα με 16 σκαλοπάτια και στους τετράγωνους τοίχους του είχε 14 παράθυρα με ανά δύο ή ανά τέσσερις νεκρικές κάλπες. Ο Αγκωνίτης χαρακτηρίζει το έργο mirabile και incredibile, γιατί ό θόλος, τα σκαλιά και το δάπεδο ήταν φτιαγμένα από ενιαία αυτοφυή πέτρα.\nΟ ΓΕΡΜΑΝΟΣ ΚΛΗΡΙΚΟΣ ΤΟ 1350\nΌ Ludolf von Siidheim, κληρικός στην αρχιεπισκοπή του Paderborn, πέρασε από την Ελλάδα το 1350. Ταξίδεψε στην Ανατολή από το 1336 ως το 1341. Ή αναφορά στην καταδίωξη των Εβραίων στη Γερμανία το 1348 και 1349 σαν πρόσφατο γεγονός οδηγεί στο συμπέρασμα ότι το περιηγητικό κείμενο το έγραψε λίγο μετά το 1350. Το έργο του φαίνεται ότι είχε γνωρίσει μεγάλη δημοτικότητα, γιατί σώθηκε σε πολλά χειρόγραφα, μεταφράστηκε στη Γερμανία και τυπώθηκε στα γερμανικά και στα λατινικά.\nΣτην αρχή του περιηγητικού του κειμένου ό Γερμανός περιηγητής δίνει πολύτιμες πληροφορίες για τους δρόμους πού οδηγούν στους 'Αγίους Τόπους, τις συνθήκες και τους κινδύνους του ταξιδιού. Στο ταξίδι του σταμάτησε στα σημαντικότερα λιμάνια και ακολουθώντας την ασφαλέστερη πορεία διέσχισε την Αδριατική, πέρασε νότια τής Πελοποννήσου, τα νησιά τού Αιγαίου και προχωρώντας προς την Ανατολή έφτασε από τις παραλιακές πόλεις τής Συρίας και Παλαιστίνης ως τους Αγίους Τόπους.\nΟ ΑΓΝΩΣΤΟΣ ΓΑΛΛΟΣ ΤΟ 1480\nΚατά το 1480 πέρασε από την Ελλάδα ταξιδεύοντας για τους 'Αγίους Τόπους ένας ανώνυμος Γάλλος περιηγητής. Τα ελάχιστα στοιχεία, που γνωρίζουμε για τη ζωή του, προέρχονται από το περιηγητικό του κείμενο, πού έχει τίτλο «Le Voyage de la Saincte Cyte de Hierusalem». Ηταν κάτοικος του Παρισιού, άπ' όπου ξεκίνησε το ταξίδι του για την Ανατολή. Φαίνεται ότι ήταν κληρικός, γιατί πολύ συχνά στο έργο του απαντούν χωρία από την Αγία Γραφή και τους εκκλησιαστικούς συγγραφείς. Ενδιαφέρουσες είναι οι περιγραφές της Βενετίας, της Ραγούσας, της Μεθώνης, της Κρήτης, της Κύπρου και της Ρόδου. Η πορεία τού ταξιδιού του είναι η γνωστή πια πορεία των περισσότερων περιηγητών: ξεκίνησε από το Παρίσι, επιβιβάστηκε σε πλοίο στη Βενετία, πέρασε τη Ραγούσα, τα Ιόνια νησιά, τη Μεθώνη και συνέχισε προς την Ανατολή από την Κρήτη και την Κύπρο. Στο γυρισμό σταμάτησε στη Ρόδο, άπ' όπου πήγε με πλοίο κατ' ευθείαν στη Βενετία χωρίς άλλους ενδιάμεσους σταθμούς. Από κει ξαναγύρισε στην πατρίδα του, το Παρίσι, σταματώντας στη Ρώμη.\nΟ ΕΛΒΕΤΟΣ ΜΟΝΑΧΟΣ ΤΟ 1483\nTo 1480 και το 1483 ταξίδεψε στα Ιεροσόλυμα ο Ελβετός μοναχός Felix Fabris. Γεννήθηκε το 1441 στη Ζυρίχη. Μεγάλωσε στο Δομινικανό μοναστήρι της Βασιλείας, όπου πήρε και την πρώτη του μόρφωση. Πριν ξεκινήσει για την πρώτη του περιήγηση στους Αγίους Τόπους, είχε ταξιδέψει στο Pforzheim το 1457, ίσως για σπουδές, στο Aix το 1467 και στη Ρώμη το 1476. Αυτή την εποχή ήταν ήδη ιεροκήρυκας στην Ulm. Το 1486 και το 1487 βρισκόταν στη Βενετία για την Comitia Generalia του τάγματος των Δομινικανών. Πέθανε το 1502 στην Ulm, στην οποία άλλωστε αφιέρωσε μια πραγματεία με πληροφορίες για τις οικογένειες των ευγενών και εμπόρων και τα μοναστήρια της. Εγραψε επίσης την «Historia Suevorum», το «De Monasterio Offenshusano», και ένα άλλο έργο, ξεχωριστό από την περιγραφή του πρώτου ταξιδιού του, όπου περιγράφει την παραμονή του στη Βενετία το 1480 και το ταξίδι του ως την Κέρκυρα. Το σημαντικότερο του έργο είναι βέβαια το «Evagatorium», δηλαδή ή διήγηση των περιηγήσεών του στους Αγίους Τόπους.\nΟ ΠΑΤΡΑΪΚΟΣ ΚΟΛΠΟΣ ΤΟ 1410\nΜνεία μόνο του «κόλπου της Πάτρας» δίνει στο περιηγητικό του κείμενο και ο Pero Tafur. Γεννήθηκε το 1410 στην Ανδαλουσία. Ελάχιστα γνωρίζουμε για τη ζωή του πριν από το 1435, οπότε έφυγε από την πατρίδα του για την περιήγησή του. Αρχισε το ταξίδι από την 'Ιταλία, όπου επισκέφτηκε πολλές πόλεις, μετά έπλευσε στην Ανατολή, περιηγήθηκε την Παλαιστίνη, την Αίγυπτο, το Ορος Σινά, γύρισε στον Ελληνικό χώρο περνώντας από τη Ρόδο, τη Χίο, την Κωνσταντινούπολη, την Αδριανούπολη, την Τραπεζούντα και έφτασε ως τον Κάφα, Γενουατική αποικία στην Κριμαία. Στην επιστροφή πέρασε από την Κωνσταντινούπολη, τη Βενετία, τη Φεράρα (όπου γινόταν ή Σύνοδος για την ένωση των Εκκλησιών), το Μιλάνο, διάφορες πόλεις της Γερμανίας, το Βέλγιο, την Πράγα, τη Βιέννη, τη Βούδα, τη Φεράρα, τη Βενετία, τη Φλωρεντία και για άλλη μια φορά από τη Βενετία, άπ' όπου γύρισε πίσω με πλοίο στην πατρίδα του τον Μάρτιο ή τον 'Απρίλιο του 1439. Εγκαταστάθηκε στην Cordoba, όπου αναμίχτηκε στα πολιτικά πράγματα τής χώρας του. Πέθανε γύρω στο 1484.\nΟ ΦΡΑΓΚΙΣΚΑΝΟΣ ΜΟΝΑΧΟΣ ΤΟΝ 14ο ΑΙΩΝΑ\nΤελειώνουμε μ' έναν ανώνυμο Ισπανό Φραγκισκανό μοναχό, που περιηγήθηκε την Ελλάδα στις αρχές του 14 αί. Σύμφωνα με τις πληροφορίες, που μας δίνει ο ίδιος, γεννήθηκε το 1304 στην Καστίλλη καί ξεκίνησε γιά τό ταξίδι του από τη Σεβίλλη. Αφού περιηγήθηκε την κεντρική και βόρεια Ευρώπη (Πορτογαλία, Γαλλία, Γερμανία, Πολωνία, Σουηδία, Νορβηγία, 'Αγγλία, Ιρλανδία, Βόρεια νησιά), κατέβηκε στις χώρες της Μεσογείου και της Ανατολής (Ιταλία, Δαλματία, Ουγγαρία, Τεργέστη, Δυρράχιο, Πελοπόννησο, Μικρά Ασία, Αίγυπτο, Βόρειο Αφρική, νησιά του Ατλαντικού, κεντρική Αφρική, Ερυθρά Θάλασσα, Μεσοποταμία, Αραβία, Περσία, Ινδία, Κίνα, Μογγολία, Θιβέτ, Κασπία Θάλασσα, Περσία, Παλαιστίνη, Κύπρο, Ελλάδα, Θεσσαλονίκη, Καλλίπολη, Κωνσταντινούπολη), στη συνέχεια στράφηκε πάλι στο βορά (βόρεια Μικρά Ασία, Ρωσία, Σουηδία, Φλάνδρα), για να καταλήξει στη Σεβίλλη, άπ' όπου είχε ξεκινήσει.\nΤο περιηγητικό του κείμενο έχει μορφή ημερολογίου. Οι περιγραφές των διαφόρων χωρών, άπ' όπου πέρασε ό συγγραφέας, είναι συντομότατες. Ονόματα χωρών και τόπων είναι παρεφθαρμένα σε τέτοιο σημείο, ώστε η αποκατάσταση τους είναι πολλές φορές αδύνατη. Ετσι δημιουργήθηκαν αμφιβολίες για το αν ο ανώνυμος Ισπανός μοναχός περιηγήθηκε όλες τις χώρες, που περιγράφει, ή αν η διήγησή του είναι συμπίλημα άλλων περιηγητικών κειμένων. Οταν κατέβηκε την Αδριατική, παρέκαμψε την Πελοπόννησο και κατέληξε στα νησιά τού Αιγαίου Πελάγους. Από την Πελοπόννησο αναφέρει τις επτά μεγαλύτερες πόλεις της, ανάμεσά τους και την Πάτρα».\n(Δημοσιεύθηκε στο ένθετο ΕΠΙΛΟΓΕΣ της "Π")


Moneyval: Σε μεγάλο βαθμό συμμορφούμενη η Κύπρος\nΣτη δημοσιότητα δόθηκε η έκθεση αξιολόγησης της Moneyval για την Κύπρο όπου στην έκθεση των 280 σελίδων αναλύεται το επίπεδο συμμόρφωσης με τις 40 συστάσεις της Ομάδας Χρηματοοικονομικής Δράσης (FATF), το επίπεδο αποτελεσματικότητας του κυπριακού συστήματος για την καταπολέμηση της τρομοκρατίας και παρέχει συστάσεις για το πώς το σύστημα θα μπορούσε να ενισχυθεί.\nΗ γενική βαθμολογία που εξασφάλισε η Κύπρος στα 40 επί μέρους σημεία που αξιολογούνται κρίνεται ως ιδιαίτερα καλή παρόλο που εντοπίζονται και συγκεκριμένες αδυναμίες. Η Moneyval αξιολογεί τα επίπεδα συμμόρφωσης δίδοντας τέσσερις χαρακτηρισμούς για κάθε χώρα: «συμμορφούμενη», «συμμορφούμενη σε μεγάλο βαθμό», «μερικώς συμμορφούμενη» και «μη συμμορφούμενη».\nΣτην έκθεση καταγράφονται πέντε σημαντικές θετικές εξελίξεις, ωστόσο υπάρχουν άλλα εννέα θέματα για τα οποία μπορούν να γίνουν ακόμη περισσότερα και καταγράφονται ως παρατηρήσεις.\nΠιο συγκεκριμένα στις θετικές εξελίξεις αναφέρονται, η κατανόηση της Κύπρου στους κινδύνους νομιμοποίησης εσόδων από παράνομες δραστηριότητες / χρηματοδότηση της τρομοκρατίας και έχει ληφθεί αριθμός μέτρων για την αποτελεσματική αντιμετώπιση ορισμένων από τους κύριους κινδύνους.\nΤο καλό επίπεδο εγχώριας συνεργασίας και συντονισμού μεταξύ των αρμόδιων Αρχών τόσο σε θέματα πολιτικής όσο και σε επιχειρησιακό επίπεδο.\nΗ καλύτερη αποτελεσματικότητα στον μετριασμό των κινδύνων στον τραπεζικό τομέα, κάτι που οφείλεται στις πιο υγιείς εποπτικές πρακτικές της Κεντρικής Τράπεζας Κύπρου.\nΗ υποστήριξη των επιχειρησιακών αναγκών των αρμόδιων Αρχών μέσω των λειτουργιών ανάλυσης και διάχυσης πληροφοριών της Μονάδας Χρηματοοικονομικών Πληροφοριών.\nΚαι τέλος η ανάπτυξη μηχανισμών που μπορούν να παρέχουν εποικοδομητική και έγκαιρη βοήθεια σε άλλες χώρες, σ επίσημη κι ανεπίσημη βάση.\nΟι αδυναμίες που εμποδίζουν στην πλήρη συμμόρφωση της Κύπρου, εντοπίζονται από την Moneyval, στην ανεπάρκεια μέτρων από τις αρμόδιες Αρχές για την καταπολέμηση του ξεπλύματος του μαύρου χρήματος, κάτι που είναι απειλή για το κυπριακό χρηματοπιστωτικό σύστημα.\nΣτην έλλειψη πολύ ενεργού ρόλο των Αρχών στη δέσμευση και κατάσχεση εσόδων που προήλθαν από εγκληματικές ενέργειες στο εξωτερικό, παρότι έχουν συμβάλει σημαντικά βοηθώντας τρίτες χώρες.\nΗ εξασφάλιση της διαφάνειας των νομικών προσώπων καθώς δεν έχει υπάρξει επίσημη αξιολόγηση των κινδύνων που δημιουργούνται από νομικά πρόσωπα.\nΗ αδυναμία στην εφαρμογή των προληπτικών μέτρων στον τομέα των εμπιστευμάτων και της παροχής επαγγελματικών υπηρεσιών στο σύνολό τους, με επιπτώσεις στη διαθεσιμότητα πληροφοριών για την πραγματική κυριότητα των συγκεκριμένων νομικών προσώπων και στην αναφορά τυχόν ύποπτων συναλλαγών.\nΣτην ανάγκη βελτίωσης της εφαρμογής μια πιο ολοκληρωμένης προσέγγισης στον τομέα των εμπιστευμάτων και της παροχής επαγγελματικών υπηρεσιών.\nΟ κίνδυνος στον τομέα των ακινήτων καθώς έχει αυξηθεί από το πλαίσιο του Κυπριακού Επενδυτικού Προγράμματος.\nΗ μη σωστή αξιολόγηση των κινδύνων που σχετίζονται με το Κυπριακό Πρόγραμμα Επενδύσεων συνολικά.\nΗ αδυναμία από τους φορείς παροχής διοικητικών υπηρεσιών να αναγνωρίσουν περιπτώσεις φυσικών και νομικών προσώπων που θέλουν να αποκρύψουν την πραγματική τους ταυτότητα πίσω από πολύπλοκες δομές για να αποφύγουν κυρώσεις.\nΚαι τέλος οι μη κερδοσκοπικοί οργανισμοί, καθώς η εφαρμογή προσέγγισης με βάση τον κίνδυνο βρίσκεται ακόμα σε πολύ αρχικό στάδιο./ibna


Ο εφιάλτης της ελονοσίας 'χτυπάει' την Ελλάδα\nΟ εφιάλτης της ελονοσίας "χτυπάει" την Ελλάδα\nΠΕΡΙΣΥΛΛΟΓΗ ΝΕΚΡΩΝ ΠΟΥΛΙΩΝ ΑΠΟ ΤΟΝ ΣΤΑΥΡΟ ΘΕΣΣΑΛΟΝΙΚΗΣ \_ MOTIONTEAM\nΣυναγερμός από τα κρούσματα ελονοσίας στη χώρα μας. Στη Λακωνία 35 άνθρωποι έχασαν τη ζωή τους από τον ιό του Δυτικού Νείλου, με την περιοχή να χαρακτηρίζεται "επικίνδυνη" από τον Ευρωπαϊκό Οργανισμό Ελέγχου Ασθενειών\nnews247 04 Ιανουαρίου 2012 10:40\nΕντείνεται η ανησυχία από τα κρούσματα ελονοσίας στο νομό Λακωνίας, ενώ παρόμοια περιστατικά καταγράφονται σε διάφορες περιοχές της χώρας αλλά και στην Αττική.\nΜέσα στο 2010, σύμφωνα με απάντηση του υπουργείου Υγείας στον βουλευτή του ΛΑ.Ο.Σ., Θανάση Πλεύρη, 35 άτομα έχασαν τη ζωή τους από τον ιό του Δυτικού Νείλου σε σύνολο 101 που διαγνώστηκαν με τη συγκεκριμένη λοίμωξη.\nΤα στοιχεία που αφορούν στην περιοχή της Σπάρτης εμφανίζουν ιδιαίτερο ενδιαφέρον, καθώς καταγράφονται δεκάδες κρούσματα ελονοσίας σε Έλληνες πολίτες.\nΝα σημειωθεί πως μεταξύ όσων μολύνθηκαν από την ελονοσία ήταν και ένα βρέφος 20 μηνών και πολλά παιδιά προσχολικής ηλικίας.\n"Τη νόσο εισήγαγαν μετανάστες από το Πακιστάν που μόλυναν τοπικούς πληθυσμούς ανωφελών κουνουπιών. Στη συνέχεια αυτά με τσίμπημα μετέφεραν το παράσιτο στους κατοίκους του Νομού", σημειώνεται στην απάντηση του υπουργείου Υγείας.\nΟ Θανάσης Πλεύρης παρατηρεί ότι είναι περίεργο πως στην απάντηση δεν γίνεται καμία αναφορά στην οδηγία του Ευρωπαϊκού Οργανισμού Ελέγχου Ασθενειών (ELCD) που επιβάλλει στα κράτη-μέλη της Ευρωπαϊκής Ένωσης να μη δέχονται στο έδαφός τους άτομα προερχόμενα από τη Λακωνία.\nΗ απαγόρευση, όπως σημειώνει ο " Αδέσμευτος Τύπος ", ισχύει από τις 11 Νοεμβρίου του 2011 και συνοδεύεται με τη συμβουλή στους Ευρωπαίους υπηκόους να μην επισκέπτονται την περιοχή που χαρακτηρίζεται ως επικίνδυνη.\nΗ επιδημιολογική παρέμβαση του Κέντρου Ελέγχου και Πρόληψης Νοσημάτων (ΚΕΕΛΠΝΟ) δεν έφερε τα επιθυμητά αποτελέσματα και η κατάσταση παραμένει δραματική, καθώς πολλοί λαθρομετανάστες απέφυγαν υπό το φόβο της απέλασης να υποβληθούν σε εξετάσεις.


Κιλπάτρικ: «Ακόμα καλύτεροι κόντρα στη Ρεάλ» – Panathinaikos Kosmos\nΚιλπάτρικ: «Ακόμα καλύτεροι κόντρα στη Ρεάλ»\nΟ Σον Κιλπάτρικ μίλησε για την εικόνα του Παναθηναϊκού απέναντι στην ΑΕΚ, εξήγησε πως η νίκη στη Μόσχα, κόντρα στην ΤΣΣΚΑ ήταν το «κλειδί» για τους «πράσινους», ενώ επεσήμανε πως στόχος είναι να παρουσιάσουν άπαντες ακόμα καλύτερη εικόνα κόντρα στη Ρεάλ Μαδρίτης\nΓια ένα ακόμα παιχνίδι στην Basket League ο Παναθηναϊκός έκανε επίδειξη… δύναμης. Το «τριφύλλι» επιβεβαίωσε την εξαιρετική κατάστασή του και συνέτριψε την ΑΕΚ, στο κλειστό του ΟΑΚΑ, φτάνοντας τις 22 νίκες σε 23 παιχνίδια πρωταθλήματος. Φυσικά, η ομάδα του Ρικ Πιτίνο απολαμβάνει τη μοναξιά της κορυφής, πολύ μακριά από τους διώκτες της.\nΟι «πράσινοι» είχαν αρκετούς παίκτες σε καλή κατάσταση, δείχνοντας τις προθέσεις τους ενόψει της σειράς των πλέι οφ κόντρα στην Ρεάλ Μαδρίτης. Όπως τόνισε και ο Σον Κιλπάτρικ ο στόχος των Κυπελλούχων Ελλάδος είναι να παρουσιαστούν ακόμα πιο βελτιωμένοι στα παιχνίδια με τους Μαδριλένους, ενώ επεσήμανε πως το σημείο-κλειδί της φετινής σεζόν ήταν η μεγάλη νίκη στη Μόσχα, κόντρα στην ΤΣΣΚΑ.\nΟι μέρες περνάνε και η σειρά των πλέι οφ κόντρα στην Ρεάλ Μαδρίτης πλησιάζει. Παρ’ όλα αυτά «ακόμα δεν έχουμε μπει σε αυτή τη διαδικασία να σκεφτούμε τη σειρά με την Ρεάλ Μαδρίτης», όπως παραδέχτηκε ο Αμερικανός, για να προσθέσει «Βλέπουμε ένα παιχνίδι τη φορά. Σίγουρα η πρόκληση είναι τεράστια στα παιχνίδια με την Ρεάλ, αλλά ο μεγάλος στόχος μας είναι να παρουσιαζόμαστε όλο και καλύτεροι και να εστιάζουμε την προσοχή μας σε πράγματα που θα μας κάνουν ακόμα καλύτερους».\nΤο «τριφύλλι» αντιμετώπισε την ΑΕΚ, που βρίσκεται στην δεύτερη θέση της βαθμολογίας και είχε αρκετά πράγματα να κρατήσει από την άνετη νίκη του στο κλειστό του ΟΑΚΑ. «Παίξαμε κόντρα στην ομάδα που βρίσκεται στη δεύτερη θέση της βαθμολογίας και δείξαμε το πόσο καλά προετοιμασμένοι ήμασταν όλες τις προηγούμενες μέρες για το παιχνίδι αυτό. Ξέραμε ότι θα ήταν ένα καλό τεστ για εμάς, ώστε να δούμε εάν θα μπορούσαμε να είμαστε στη σωστή κατεύθυνση. Ο πάγκος έκανε εξαιρετική δουλειά. Κάθε παίκτης που ήρθε από τον πάγκο βοήθησε σημαντικά. Αυτό που θέλουμε είναι να συνεχίσουμε να παίζουμε ως ομάδα».\nΟ Παναθηναϊκός ήταν επιβλητικός κόντρα στην Ένωση, βελτιώνοντας ακόμα περισσότερο ένα ακόμα κομμάτι του, το ψυχολογικό. «Βοηθάνε οι νίκες, αλλά σε τέτοιες καταστάσεις αυτό που θες είναι να παρουσιάζεις το καλύτερο πρόσωπό σου. Θέλουμε να μείνουμε στο ίδιο επίπεδο, να βγάλουμε την ίδια διάθεση και να αντιμετωπίσουμε κάθε αντίπαλο με τον σωστό τρόπο».\nΜε τα παιχνίδια απέναντι στους Μαδριλένους να πλησιάζουν, ο εκρηκτικός άσος έδειξε και τον πιο σημαντικό στόχο της ομάδας, ενόψει των αγώνων στην ισπανική πρωτεύουσα. «Θέλουμε να γίνουμε ακόμα καλύτεροι. Το πιο σημαντικό, φυσικά, είναι να παρουσιαστούμε υγιείς. Όλοι ξέρουμε πόσο μεγάλη ένταση και πόσο απαιτητικά είναι τα παιχνίδια αυτά. Εάν είμαστε υγιείς και παίξουμε με τον σωστό τρόπο όλα θα πάνε καλά θεωρώ».\nΟ Παναθηναϊκός έχει δείξει πως μπορεί να πετύχει μεγάλες νίκες μακριά από την έδρα του. Τρανό παράδειγμα ο αγώνας κόντρα στην ΤΣΣΚΑ, στη Μόσχα, όπου το «τριφύλλι» επικράτησε χάρη στο μεγάλο σουτ του Νικ Καλάθη. «Ήταν μια πολύ σημαντική νίκη για εμάς», δήλωσε ο Αμερικανός «Το πιο σημαντικό όμως ήταν πως μας έδωσε τη νοοτροπία πως μπορούμε να ανταγωνιστούμε κάθε αντίπαλο και πως μπορούμε να κερδίσουμε κάθε αντίπαλο, όσο επικίνδυνος κι αν είναι. Ήταν το σημείο κλειδί για τη σεζόν η νίκη που κάναμε στη Μόσχα».\nΗ ΚΕΔ υποκύπτει στα καπρίτσια του Ολυμπιακού με τους κομμένους διατητές στα παιχνίδια του!\nΤην Τρίτη οι διαδικασίες για την εκλογή νέου προέδρου στη Super League


Υγεια.gr, βιταμινες, συμπληρωματα διατροφης, χαπια\nΣυμπληρώματα Διατροφής\t» Βιταμίνες\nΧρήσιμες Συμβουλές (2) Βιταμίνες (1)\nΟι βιταμίνες είναι ουσίες απαραίτητες για το σώμα μας προκειμένου αυτό να να αναπτυχθεί φυσιολογικά. Χωρίς αυτές ο οργανισμός μας θα αντιμετωπίσει σοβαρά προβλήματα. Απολύτως απαραίτητες για την καλή λειτουργία του οργανισμού μας είναι 13 βιταμίνες. Είναι οι βιταμίνες Α, C, D, E, K και οι βιταμίνες Β (θειαμίνη, ριβοφλαβίνη, νιασίνη, παντοθενικό οξύ, βιοτίνη, βιταμίνη Β-6, βιταμίνης Β-12 και φολικό οξέος).\nΣυνήθως, παίρνουμε όλες τις βιταμίνες από τις τροφές που τρώμε. Ο καλύτερος τρόπος για να λάβουμε αρκετές βιταμίνες είναι να τρώμε μια ισορροπημένη διατροφή με ποικιλία τροφών.\nΗ σύγχρονη διατροφή δυστυχώς δεν καλύπτει όλες τις ανάγκες του οργανισμού μας για λήψη των απαραίτητων βιταμινών. Σε ορισμένες περιπτώσεις, ίσως χρειαστεί να λάβουμε καθημερινά μια πολυβιταμίνη για καλύτερη υγεία. Επίσης, οι άνθρωποι που κάνουν χορτοφαγική διατροφή μπορεί να χρειαστεί να λάβουν συμπληρώματα βιταμίνης Β12\nΔεδομένου ότι, κάθε βιταμίνη έχει συγκεκριμένες λειτουργίες, η ανεπάρκεια σε κάποιες από αυτές μπορεί να δημιουργήσει προβλήματα στην υγεία μας. Για παράδειγμα, εάν δεν παίρνουμε αρκετή βιταμίνη D, ίσως αναπτύξουμε ραχίτιδα. Από την άλλη, οι υψηλές δόσεις μερικών βιταμινών μπορεί να φέρουν τα αντίθετα αποτελέσματα.


Καλαϊτζίδης στο Metropolis: «Στόχος είναι η άμεση επάνοδος»\nΤην ανάγκη να τρέξει ο σχεδιασμός του νέου Άρη πιο γρήγορα, κατέδειξε με τις δηλώσεις του στην εκπομπή «Τρίτο ημίχρονο» του Αθλητικού Metropolisο Δημήτρης Καλαϊτζίδης. Ο προπονητής του Άρη, παραδέχθηκε το ενδιαφέρον για ποδοσφαιριστές με τους οποίους συνεργάστηκε στη Βέροια, μίλησε για το «κόσκινο» που θα περάσει το ρόστερ, αλλά σημείωσε –περισσότερες από μία φορές- πως ο στόχος δεν αλλάζει, και δεν είναι άλλος, από την άμεση επιστροφή της ομάδας στη Σούπερ Λίγκα.\n«Δεν έχουμε κάνει και την καλύτερη αρχή, αλλά πρέπει να πιστώσουμε στους ανθρώπους της διοίκησης το υψηλότατο επίπεδο προσπάθειας. Προσπαθούμε να χτίσουμε ένα ρόστερ αντάξιο της ιστορίας και του ονόματος του Άρη, που θα επιτρέψει σε μένα, να δημιουργήσω μια αγωνιστική δυναμική τέτοια, που θα βοηθήσει στην επάνοδο της ομάδας στη Σούπερ Λίγκα» είπε αρχικά ο 57χρονος προπονητής, προτού περάσει στα… επιμέρους.\nΣχετικά με τη σημερινή ανανέωση της συνεργασίας με τους Σουνά, Σταυρόπουλο και Γιαννίτση, ανέφερε: «Οι ανανεώσεις αυτές, αποτελούν ένα μέρος της προσπάθειας. Ο χρόνος όμως θα δείξει, πόσο οι ανανεώσεις αυτές, θα είναι σημαντικές για την επίτευξη του στόχου. Ούτως ή άλλως, χρειαζόμαστε πολλές προσθήκες ακόμη».\nΓια τις υποθέσεις των Μανιά και Κύργια, επεσήμανε: «Υπάρχει μια διαδικασία προκειμένου κάποιος παίκτης, να είναι μέλος της ομάδας. Να περάσει από αξιολόγηση, να υπάγεται στους οικονομικούς όρους που έχουμε θέσει και να μη μας δημιουργεί πρόβλημα, από πλευράς περιορισμών μη αδειοδότησης. Οι δυο τους, είναι από τα παιδιά που υπολογίζουμε για τη νέα χρονιά και τους θέλουμε στο ρόστερ. Εκτιμώ πως αμφότεροι μπορούν να προσφέρουν για να διεκδικήσουμε την επάνοδο στη Σούπερ Λίγκα».\nΓια τα συγκεκριμένα οικονομικά δεδομένα που ισχύουν για ποδοσφαιριστές, με παράδειγμα το υψηλό συμβόλαιο του Διούδη, ο προπονητής του Άρη, υπογράμμισε: «Στην προηγούμενη ερώτηση, κατέδειξα το πώς σκεπτόμαστε για τη νέα χρονιά. Αν το οικονομικό βάρος είναι μεγάλο για έναν παίκτη, μας φέρνει δυσκολίες και δύο επιλογές. Είτε να κρατήσουμε τον παίκτη και να μειώσουμε το ρόστερ, είτε να του λύσουμε το συμβόλαιο και να πάμε στην απόκτηση 2-3 άλλων».\nΣχετικά με το αν όσοι αποχώρησαν από το ρόστερ, θα αντικατασταθούν από άλλους, είπε: «Το ρόστερ είναι μεγάλο και ομολογουμένως δεν ήταν και το καλύτερο. Όλο αυτόν τον καιρό έκανα μια αξιολόγηση, προκειμένου να ελαχιστοποιήσουμε τους κινδύνους και να μπορέσουμε να βρούμε τους ικανότερους. Στόχος είναι να δημιουργήσουμε ένα ρόστερ που θα συνεργάζεται αρμονικά και θα μπορέσει να δουλέψει για την επάνοδο».\nΣε ερώτημα για το αν προτίθεται να συνεργαστεί στον Άρη, με παίκτες που είχε παλιότερα στη Βέροια (σ.σ. όπως ο Καλί), δήλωσε: «Φυσικά και υπάρχει τέτοια περίπτωση. Μόνο φυσικά αν το επίπεδο των ικανοτήτων τους, είναι τέτοιο που θα μας βοηθήσει. Σε ότι αφορά τους συγκεκριμένους, πρόκειται για στελέχη που εκτιμώ ιδιαίτερα και που θα μπορούσαν να αναβαθμίσουν την ομάδα. Είναι ένα πράγμα που έλειψε τα προηγούμενα χρόνια. Το σκεπτικό είναι πως όσο ικανότερα στελέχη έχεις, τόσο παραγωγικότερος μπορείς να είσαι ως ομάδα».\nΣε σχόλιο για το χτίσιμο του ρόστερ ελλείψει άδειας, είπε: «Όταν συμφωνήσαμε με τον Άρη, δεν υπήρχε στον ορίζοντα τέτοιο θέμα. Αυτό όμως, επ’ ουδενί δεν αλλάζει τους στόχους μας, απλά δυσκολεύει την προσπάθεια και είναι ένα ακόμη εμπόδιο στα ήδη υπάρχοντα που καλούμαστε να ξεπεράσουμε».\nΓια τους λόγους που δεν επιθυμεί να γίνουν φιλικά στο Πράβετς, επεσήμανε: «Το σκεπτικό είναι απλό. Αν μπεις στη διαδικασία να κάνεις φιλικά παιχνίδια μέσα σε 12 μέρες, θα πρέπει να διαφοροποιήσει εντελώς το πρόγραμμα και δεν θα έχεις ουσιαστικό κέρδος από την προετοιμασία. Προσωπικά δεν γνωρίζω από χθες την ομάδα, γι’ αυτό και προτιμώ το πρόγραμμα να έχει μια αδιάλειπτη συνέχεια».\nΓια το αν πραγματικά υπάρχει καθυστέρηση στον σχεδιασμό της ομάδας, είπε: «Η αλήθεια είναι πως όλα έχουν πάει αρκετά πίσω. Έχουμε καθυστερήσει βέβαια λόγω των συνθηκών που υπήρχαν στην ομάδα, με ορισμένα διοικητικά θέματα. Ορισμένες συμφωνίες που υπήρχαν εδώ και 15 μέρες, δεν μπορούσαν να τρέξουν. Από εδώ και στο εξής όμως, σημασία έχει να κλείνουμε θέματα, προς όφελος της ομάδας».\nΣχετικά με τις επαφές που γίνονται με βετεράνους για τη στελέχωση της ομάδας, ανέφερε: «Ό,τι σχετίζεται με τον αποδυτηριακό χώρο αφορά εμένα. Συμμετέχω στις αποφάσεις, έγιναν συζητήσεις, προσδιορίστηκαν οι ρόλοι και οι αρμοδιότητες. Σε σύντομο χρονικό διάστημα, θα είμαστε σε θέση να ανακοινώσουμε συγκεκριμένα πράγματα».\nΟλοκληρώνοντας την τοποθέτησή του ο έμπειρος τεχνικός, υπογράμμισε: «Πρέπει να σημειώσουμε πως από τις 15 έως τις 22 του μηνός, δεν θα αξιολογήσουμε μόνο παίκτες από τμήματα υποδομής, αλλά και επαγγελματίες, που δεν έχω δει αγωνιζόμενους. Τίποτα απ’ αυτά όμως, δεν αλλάζει τον στόχο του Άρη. Τον στόχο δεν τον προσδιορίζουν τα πρόσωπα, αλλά η ιστορία της ομάδας και η δυναμική του κόσμου».


Ρίγανη and breastfeeding. Are they compatible?\nWe do not have alternatives for Ρίγανη.\nΡίγανη is Oregano in .\nΡίγανη is also known as\nΡίγανη belongs to these groups or families:\nMain tradenames from several countries containing Ρίγανη in its composition:\nPazbronquial™. Contains other elements than Ρίγανη in its composition


Λιχουδιές γάτας Αρχεία - Feedplus - Pet shop για τους μικρούς μας φίλους\nΚάθε ΕταιρείαBeapharPet InterestWellfedWoolf\nWoolf Salmon Chunkies 100gr.\nΤα premium WOOLF Salmon Chunkies snacks είναι ειδικά σχεδιασμένα για σκύλους και γατες . Είναι παρασκευασμένα από 100% ποιοτικές πηγές πρωτεΐνης ώστε να παρέχουν την υψηλότερη ποιότητα, καλύτερη διατροφική πρόσληψη […]\nMini Fillets Fish & Catnip\nΈνας ακαταμάχητος γευστικός συνδιασμός ψαριού με μαγιοβότανο σε μια λιχουδιά που λατρεύουν οι γάτες όλες τις ώρες της ημέρας, όλες τις εποχές του χρόνου! Tο μαγιοβότανο (catnip) είναι ένα βότανο που ενισχύει τη […]\nPure Duck Freeze dried.\nFreeze dried με πάπια. Υψηλής ποιότητας λιχουδιά αφυδατωμένη με την μέθοδο Freeze Dry, για την καλύτερη διατήρηση όλων των θρεπτικών συστατικών και την γεύση του ωμού κρέατος. Παρασκευάζονται εξ ολοκλήρου από 100% φρέσκο ωμό […]\nWellfed Pure Chicken Freeze dried 24gr\nFreeze dried με κοτόπουλο. Υψηλής ποιότητας λιχουδιά αφυδατωμένη με την μέθοδο Freeze Dry, για την καλύτερη διατήρηση όλων των θρεπτικών συστατικών και την γεύση του ωμού κρέατος. Παρασκευάζονται εξ ολοκλήρου από 100% φρέσκο ωμό […]\nΖελέ κοτόπουλου για γατες από 100% φυσικά συστατικά. Μια εκλεκτή λιχουδιά για την γάτα! Είναι μικρό και εύπεπτο, ώστε να το τρώει γρήγορα, εύκολα και να γεύεται σε κάθε μπουκιά – απόλαυση! Το […]\nΖελέ Τόνου για γατες από 100% φυσικά συστατικά. Μια εκλεκτή λιχουδιά για την γάτα! Είναι μικρό και εύπεπτο, ώστε να το τρώει γρήγορα, εύκολα και να γεύεται σε κάθε μπουκιά – απόλαυση! Το […]\nCat Chicken Bites\nΤρυφερές φρέσκιες μπουκίτσες από 95.8% κρέας κοτόπουλου! Μια νόστιμη λιχουδιά για την γάτα! Είναι μικρές και μαλακές, ώστε να τις τρώει γρήγορα, εύκολα και να γεύεται σε κάθε μπουκιά – απόλαυση! Υψηλή γευστικότητα και πεπτικότητα. Περιορίζει τον σχηματισμό πέτρας. […]\nCat Duck Bites 25 gr\nΤρυφερές φρέσκιες μπουκίτσες από 95.8% κρέας πάπιας! Μια νόστιμη λιχουδιά για την γάτα! Είναι μικρές και μαλακές, ώστε να τις τρώει γρήγορα, εύκολα και να γεύεται σε κάθε μπουκιά – απόλαυση! Υψηλή γευστικότητα και πεπτικότητα. Περιορίζει τον σχηματισμό πέτρας. […]\nCat Salmon Bites\nΤρυφερές φρέσκιες μπουκίτσες από 95.8% κρέας σολομού! Μια νόστιμη λιχουδιά για την γάτα! Είναι μικρές και μαλακές, ώστε να τις τρώει γρήγορα, εύκολα και να γεύεται σε κάθε μπουκιά – απόλαυση! Υψηλή γευστικότητα και πεπτικότητα. Περιορίζει τον σχηματισμό πέτρας. […]\nBEAPHAR DENTAL EASY TREAT CAT 35gr\nΟΔΟΝΤΙΚΟ ΓΕΜΙΣΤΟ SNACK ΜΕ ΧΛΩΡΟΦΥΛΛΗ KATA THΣ ΠΛΑΚΑΣ Το Beaphar Dental Easy Treat είναι νόστιμες λιχουδιές με γεύση κρέατος που είναι ειδικά σχεδιασμένες για να διατηρούν καθαρά τα δόντια των […]


τρελός καλόγερος: Μεταφυσική και επιστήμη - Μια συμβολή στη φιλοσοφία των ιδεών\nΜεταφυσική και επιστήμη - Μια συμβολή στη φιλοσοφία των ιδεών\nΛέμε καμιά φορά στην καθημερινή μας ζωή τη φράση «ο Χ έχει έντονες μεταφυσικές ανησυχίες» και εννοούμε, βεβαίως, ότι ο Χ προβληματίζεται έντονα πάνω σε πράγματα που ξεπερνούν τα όρια της πραγματικότητας..\nΠοια είναι, όμως, η πραγματικότητα για την οποία ενδεχομένως μπορούμε να μιλήσουμε; Πώς αναφερόμαστε σ’ αυτήν; Τι υπάρχει πέρα από την πραγματικότητα; Μπορούμε να μιλήσουμε γι’ αυτήν; Και, αν ναι, τότε πώς; Αυτά είναι κάποια καίρια ερωτήματα που θα μας απασχολήσουν εδώ.\nΕπομένως, θα πρέπει να ορίσουμε κάπως αλλιώς την πραγματικότητα. Ένας άλλος εμπειρικός ορισμός θα μπορούσε να λέγει ότι πραγματικότητα είναι όσα συμβαίνουν: συμβαίνει λ.χ. να ξημερώνει, συμβαίνει να πηγαίνω το πρωί στη δουλειά μου, συμβαίνει να είμαι ερωτευμένος με μια ωραία γυναίκα, συμβαίνει να υποστηρίζω τον Παναθηναϊκό κοκ. Όλα αυτά είναι κάποια μεμονωμένα συμβάντα που υπάρχουν στη ζωή μας και μας είναι γνωστά. Επομένως, εδώ έχουμε να κάνουμε με την πραγματικότητα εννοουμένη ως σύνολο συμβάντων και όχι πραγμάτων. Ένα συμβάν μπορεί να πει κανείς με βάση τα παραπάνω είναι ένα σύνθετο σύνολο από πράγματα, καταστάσεις, συναισθήματα κοκ.\nΟ L.Wittgenstein, ο γερμανός φιλόσοφος του 20ου αι., θα πει ότι «o κόσμος είναι όλα όσα συμβαίνουν. Ο κόσμος είναι το σύνολο των γεγονότων, όχι των πραγμάτων» (Tractatus logico-philosophicus, 1, 1.1). Θα επιλέξω να χρησιμοποιώ τη λέξη συμβάν από τη λέξη γεγονός, γιατί η ίδια η ετυμολογία της λέξης δείχνει ότι κάτι έχει συμ-βεί, όταν συν-τρέξουν εκείνες οι συν-θήκες που θα συγ-κροτήσουν μια σειρά από ανεξάρτητα και άσχετα μεταξύ τους σημεία σε μια ολοκληρωμένη ενότητα, σε τέλεια συμβάντα: συμβαίνει λ.χ. να πηγαίνω το πρωί στη δουλειά μου, γιατί, αν δεν πάω ή πάω οποιαδήποτε άλλη ώρα εκτός από το πρωί, κινδυνεύω να χάσω τη δουλειά μου. Συμβαίνει να υποστηρίζω τον Παναθηναϊκό, γιατί οι άλλες ομάδες δεν μου αρέσουν ή γιατί θέλω να διαφοροποιηθώ από την οικογένεια μου που είναι όλοι Ολυμπιακοί. Συμβαίνει να είμαι ερωτευμένος με μια ωραία γυναίκα, γιατί μου αρέσει να ερωτεύομαι ωραίες γυναίκες ή γιατί η συγκεκριμένη γυναίκα, αν και όχι τόσο ωραία, τη βλέπω ως ωραία, και άρα είμαι ερωτευμένος. Συμβαίνει να ξημερώνει, γιατί ο Ήλιος βγαίνει από την Ανατολή ή έρχεται μια καινούργια μέρα. Όλες αυτές οι συν-δέσεις που κάνω στο μυαλό μου – και προφανώς γίνονται σε απειροελάχιστο χρόνο – είναι τόσο αυτονόητες σε μας που περνάνε ανυποψίαστα. Το ερώτημα εδώ που τίθεται είναι: έχουμε μάθει να συν-δέουμε το πρωί με τη δουλειά, έχουμε μάθει να υποστηρίζουμε μια ομάδα, έχουμε μάθει να ερωτευόμαστε ωραίες γυναίκες, έχουμε μάθει να συν-δέουμε το ξημέρωμα με την ανατολή του ΄Ηλιου; Υπεισέρχεται, δηλαδή, κάποιος ψυχολογικός παράγοντας (η μάθηση) στην συγ-κρότηση των συμβάντων ή είναι έτσι κατασκευασμένη η ανθρώπινη νόηση, ώστε να συν-δέει πράγματα που ενδεχομένως ήταν α-σύν-δετα πριν μεταξύ τους; Όπως και να έχει, είναι ένα καίριο φιλοσοφικό ερώτημα που έχει διχάσει ανά τους αιώνες τους στοχαστές.\nΑς πάρουμε μια περίπτωση συμβάντος ως μη εκ του προφανούς: μια μπάλα λ.χ., ένας θόρυβος, ένα σπασμένο τζάμι και ο ήχος από παιδιά που τρέχουν. Σαν μεμονωμένα σημεία είναι προφανώς άσχετα μεταξύ τους, αλλά αν τα συν-ενώσουμε και τα συ-σχετίσουμε θα δούμε ότι μπροστά μας έχουμε ένα πολύ συν-ηθισμένο συμβάν, κατά το οποίο ένα παιδί σε αγώνα ποδοσφαίρου έσπασε με την μπάλα κάποιο τζάμι και μετά μαζί με τα άλλα τα παιδιά έτρεξαν να φύγουν. Παρατηρούμε ότι ο συ-σχετισμός και ο συλ-λογισμός που κάνουμε είναι αμεσότατος και εναργέστατος. Κάθε τι, λοιπόν, στοιχείο αυτού του κόσμου δεν εμφανίζεται μεμονωμένο αλλά εμφανίζεται ενοποιημένο στο πνεύμα μας, επειδή ακριβώς λειτουργούμε με νόμους. Έτσι, όταν λέμε "νομίζουμε", στην ουσία "φτιάχνουμε" έναν νόμο, με τον οποίο επεμβαίνουμε στον κόσμο. Η έννοια, όμως, του νόμου δεν είναι χωρίς προβλήματα: είναι οι νόμοι αυτοί που έχουμε οι ίδιοι ή διαφέρουν από εποχή σε εποχή ή είναι άλλοι από αυτούς που ισχύουν στον αντικειμενικό κόσμο; Νόμοι υπάρχουν στην Φυσική, για να σταθμίσουν κάποιο πειραματικά παρατηρούμενο φαινόμενο. Η Φυσική δεν προβαίνει σε εφεύρεση νέων νόμων, αλλά σε ανακάλυψη ήδη υπαρχόντων στη Φύση νόμων. Είναι όμως πραγματικοί νόμοι, νόμοι αιώνιοι και αναλλοίωτοι, ή είναι συμ-βατικοί, επειδή τα στοιχεία που προσκόμισε η Επιστήμη συν-έτρεξαν στο να συμ-περάνουν οι επιστήμονες την σταθερή συμ-περιφορά ενός φαινομένου. Η εξέλιξη της επιστήμης και η διαρκής ανατροπή των δεδομένων μάλλον αποδεικνύει ότι τα επιστημονικά συμ-περάσματα είναι προσωρινά, όχι όμως αναληθή και, άρα, αμελητέα. Αυτό που ισχύει σε κάθε επιστήμη είναι όχι να εξηγεί τα δεδομένα της πραγματικότητας, αλλά να τα ερμηνεύει. Η ερμηνεία ενέχει μέσα της την ανατροπή και την δυνατότητα νέας ερμηνείας. Ζούμε σε έναν κόσμο που χρήζει ερμηνείας και το κάθε τι που υπάρχει σ’ αυτόν. Η σχέση του ανθρώπου με τα πράγματα είναι σχέση πρωτίστως ερμηνεύοντος και ερμηνευομένου. Τα ονόματα που δίνουμε στα πράγματα αντικατοπτρίζει, θα λέγαμε, την ερμηνευτική μας πρόθεση και διάθεση απέναντι στα πράγματα.\nΤι γίνεται, όμως, πέρα από την πραγματικότητα, την οποία προσπαθήσαμε να την ορίσουμε και να την περιγράψουμε; Υπάρχει αυτή; Και αν ναι, πώς μπορούμε να αναφερθούμε σ’ αυτήν; Μπορούμε, τέλος, με τη γλώσσα να ορίσουμε κάτι που είναι πέραν του πραγματικού; Συμβατικά μπορούμε να κάνουμε τη διάκριση σε πραγματικό κόσμο και σε α-πραγματικό κόσμο. Έτσι θα καταφέρναμε να οριοθετήσουμε κάποια πράγματα, όπως αφ’ ενός εκείνα που μπορούμε να σκεφτούμε και υπάρχουν, αφ’ ετέρου εκείνα που δεν μπορούμε να σκεφτούμε και, άρα, δε υπάρχουν. Με τη διάκριση αυτή εξορ(κ)ίζουμε τα προβλήματα της πραγματικότητας σε άλλη μακριά από μας διάσταση. Όσο σαφές συμβαίνει να είναι το πραγματικό, άλλο τόσο ασαφές συμβαίνει να είναι το απραγματικό. Το απραγματικό θα μπορούσε να υπάρξει, αλλά επειδή δε μπορούμε να το σκεφτούμε καταχωρείται ως πραγματικό, πράγμα που, τελικώς, εξισώνεται με το ανύπαρκτο και το κενό.\nΑναρτήθηκε από τρελός καλόγερος στις 8:46 μ.μ.


Έξυπνα tips για το σπίτι από τον Σπύρο Σούλη!...\nΥπάρχουν πολλοί τρόποι για να κάνετε οικονομία στον λογαριασμό του ρεύματος και να μην χρειάζεται κάθε φορά να ξοδεύετε τον μισό μισθό σας στο ρεύμα. Γι'αυτό σας δείχνουμε 4 εύκολους τρόπους για να ζεστάνετε το μπάνιο σας χωρίς θέρμανση.\nΠροσθέστε χαλί Βάλτε ένα ζεστό χαλάκι στο μπάνιο σας και απλά αντικαταστήστε το με ένα αδιάβροχο κάθε φορά που κάνετε μπάνιο. Εναλλακτικά μπορείτε να ρίχνετε πάνω στο χαλάκι σας μια πετσέτα όταν κάνετε μπάνιο για να μην το βρέχετε. Με αυτόν τον τρόπο το πάτωμα του μπάνιου σας θα είναι πολύ πιο ζεστό.\nΑφήστε ανοιχτή την πόρτα όταν κάνετε μπάνιο Αν θέλετε να εκμεταλλευτείτε τη ζέστη ενός καυτού μπάνιου και στο υπόλοιπο σπίτι, αφήστε την πόρτα ανοιχτή. Έτσι οι ζεστοί υδρατμοί του μπάνιου θα μεταφερθούν και στα υπόλοιπα δωμάτια, ζεσταίνοντας όλο το σπίτι.\nΚλείστε όλες τις χαραμάδες Ελέγξτε εξονυχιστικά το μπάνιο σας για να δείτε αν υπάρχουν χαραμάδες. Βάλτε ένα αναμμένο κερί κοντά σε παράθυρα και πόρτες για να δείτε αν μπαίνει από κάπου κρύος αέρας. Αν διαπιστώσετε πως μπαίνει κρύος αέρας, χρησιμοποιήστε σιλικόνη για να κλείσετε τις τρύπες και ειδικά κυλινδρικά stoppers που εμποδίζουν τον κρύο αέρα να μπει μέσα στο χώρο.\nΜονώστε τα παράθυρα Αν το μπάνιο σας έχει παράθυρα, μονώστε τα χρησιμοποιώντας ειδικό πλαστικό bubble wrap. Με αυτόν τον τρόπο θα βελτιώσετε σημαντικά τη θερμοκρασία του μπάνιου σας.


ΓΕΝΙΚΟΣ ΔΕΙΚΤΗΣ: 15:04 857,64 +0,20 +1,75 Τζίρος: 33,53 εκ€\nΠέμπτη, 13-Δεκ-2018 01:25\nΟ Emmanuel Macron χρειάστηκε μόνο μια ομιλία για να ανατρέψει ολόκληρη τη στρατηγική του για την ενίσχυση της Ευρωζώνης. Μετά την εκλογή του, ο Γάλλος Πρόεδρος δεσμεύτηκε να σεβαστεί τους κανόνες του προϋπολογισμού της νομισματικής ένωσης για να ανακτήσει την αξιοπιστία στη σχέση του με τη Γερμανία.\nΗ δημοσιονομική εξυγίανση και οι διαρθρωτικές μεταρρυθμίσεις δεν ήταν μόνο ένας τρόπος ενίσχυσης της γαλλικής οικονομίας, αλλά και το κλειδί για την απελευθέρωση σημαντικών μεταρρυθμίσεων της ευρωζώνης - συμπεριλαμβανομένου ενός κοινού προϋπολογισμού.\nΤη Δευτέρα το βράδυ, με την απάντησή του στις διαμαρτυρίες των Κίτρινων Γιλέκων, ο Macron άλλαξε τις προτεραιότητές του. Σημειώνοντας ότι η χώρα είναι σε κατάσταση "κοινωνικής και οικονομικής έκτακτης ανάγκης", ανακοίνωσε μια σειρά μέτρων που αποσκοπούν στην παροχή βοήθειας σε εργαζόμενους με χαμηλό και μεσαίο εισόδημα. Μεταξύ αυτών είναι η αύξηση κατά 100 ευρώ μηνιαίως του κατώτατου μισθού και η κατάργηση της φορολόγησης στις υπερωρίες.\nΑυτές οι πολιτικές αναμένεται να κοστίσουν περίπου 10 δισ. ευρώ, σύμφωνα με κάποιες αρχικές εκτιμήσεις. Ο Macron θέλει να καταστείλει τη φοροαποφυγή, αλλά το έξυπνο χρήμα προέρχεται από το γεγονός ότι το πακέτο του χρηματοδοτείται κυρίως μέσω πρόσθετου δανεισμού. Το δημοσιονομικό έλλειμμα της Γαλλίας αναμενόταν να διογκωθεί στο 2,8% του ακαθάριστου εγχώριου προϊόντος το επόμενο έτος, κυρίως λόγω των έκτακτων μέτρων, και να μειωθεί στο 1,4% το 2020. Τώρα ενδέχεται να ανέβει έως το 3,5%, σύμφωνα με τη γαλλική εφημερίδα Les Echos.\nΗ Ευρωπαϊκή Επιτροπή θα δυσκολευτεί να κάνει τα στραβά μάτια. Η Γαλλία είχε ήδη υποσχεθεί να μειώσει το διαρθρωτικό έλλειμμα κατά 0,2% του ΑΕΠ το επόμενο έτος, σύμφωνα με τις εκτιμήσεις της Επιτροπής, λιγότερο από ό, τι περίμενε οι Βρυξέλλες. Αν διατηρηθούν με την πάροδο του χρόνου, τα νέα δώρα θα μπορούσαν να μετατρέψουν αυτή τη μείωση σε αύξηση, οδηγώντας τη Γαλλία στο ίδιο στρατόπεδο με την Ιταλία. Θα είναι δύσκολο να πειστεί το Βερολίνο ότι το Παρίσι έχει αφήσει τις παλιές του συνήθειες.\nΌπως έχει σημειωθεί, μια ακόμη αύξηση του ελλείμματος της Γαλλίας θα φαινόταν επίσης σαν υποκρισία στη Ρώμη. Η κυβέρνηση του Macron συνεργάστηκε με την υπόλοιπη ευρωζώνη για να στηρίξει την απόρριψη από την Επιτροπή του προϋπολογισμού της Ιταλίας. Η απόφαση αυτή ήταν σκληρή αλλά δίκαιη: η Ιταλία σχεδιάζει να διατηρήσει το διαρθρωτικό της έλλειμμα αμετάβλητο για καθένα από τα επόμενα τρία χρόνια, γεγονός που καταστήσει τη χώρα ευάλωτη σε μια νέα ύφεση. Αλλά είναι δύσκολο να δούμε πώς ο Macron θα κατσαδιάσει τώρα τον Matteo Salvini, ηγέτη του κυβερνώντος κόμματος της Ιταλίας, όταν και οι δύο βάζουν τους πολιτικούς προβληματισμούς τους πάνω από τη δημοσιονομική σύνεση. Ο Macron έχει ήδη κατηγορηθεί ως υποκριτής στη Ρώμη μετά από μια διαμάχη το καλοκαίρι για τη μετανάστευση.\nΟι υποστηρικτές του Προέδρου αναμφισβήτητα θα επιχειρήσουν να υποβαθμίσουν την κατάσταση. Η εξέγερση των Κίτρινων Γιλέκων - και η υποστήριξη που έλαβαν από μεγάλο μέρος του πληθυσμού - κινδύνευσε να υπονομεύσει τη γαλλική δημοκρατία. Η ευρωπαϊκή οικονομία "κόβει ταχύτητα", επομένως μια κάποια δημοσιονομική χαλάρωση μπορεί να μην είναι κακό πράγμα. Το χρέος της Γαλλίας, στο περίπου 100% του ΑΕΠ, είναι χαμηλότερο από το χρέος της Ιταλίας. Η Γαλλία ξεκίνησε έναν γύρο διαρθρωτικών μεταρρυθμίσεων - συμπεριλαμβανομένων των αλλαγών στην αγορά εργασίας - ενώ η Ιταλία έχει καθυστερήσει στις μεταρρυθμίσεις που εισήγαγαν προηγούμενες κυβερνήσεις.\nΓιατί, όμως, η απειλή κοινωνικών αναταραχών στη Γαλλία έχει μεγαλύτερη σημασία από ό, τι στην Ιταλία; Και αν αυτή είναι η κατάλληλη στιγμή για δημοσιονομικά μέτρα στήριξης, τότε γιατί προβλημάτισε το σχεδιαζόμενο έλλειμμα της Ρώμης στο 2,4% του ΑΕΠ; Όσον αφορά τις διαφορές μεταξύ Ιταλίας και Γαλλίας, δεν υπάρχει καμία αμφιβολία ότι η δεύτερη βρίσκεται σε μια ελαφρώς καλύτερη θέση οικονομικά, αλλά η πολιτική οπτική να τη γλιτώσει η Γαλλία αλλά να τιμωρηθεί η Ιταλία, θα ήταν φρικτή.\nΠαρ 'όλα αυτά, είναι λάθος να ρίξουμε όλη την ευθύνη στον Macron που σταμάτησε να ακολουθεί εντολές και δίνει προτεραιότητα στα εγχώρια συμφέροντά του. Η Γερμανία τον άφησε σε ένα αδύναμο σημείο υποβαθμίζοντας το μεγάλο ενοποιητικό του όραμα για την Ευρωζώνη. Το Βερολίνο είπε "nein” στην ολοκλήρωση της τραπεζικής ένωσης, συμπεριλαμβανομένης της κοινής ασφάλισης των καταθέσεων, και έχει προσφέρει μόνο χλιαρή υποστήριξη για τη δημιουργία ενός ταμείου σταθεροποίησης. Άλλα γαλλικά σχέδια, συμπεριλαμβανομένου ενός ψηφιακού φόρου, έχουν επίσης πέσει στο κενό. Ο Macron είχε πολύ λίγα να δείξει στο εσωτερικό της χώρας του για να αποδείξει ότι η στρατηγική του πέτυχε.\nΌποιος και αν είναι ο ένοχος, η τελευταία ελπίδα για το όνειρο του Macron για την Ευρωζώνη πέθανε με την ομιλία αυτής της εβδομάδας. Από την Ιταλία, έως τη Γερμανία και τη Γαλλία, οι πολιτικοί της Ευρώπης κοιτάζουν προς τα μέσα. Κανείς δεν νοιάζεται για την ενίσχυση της νομισματικής ένωσης.


5 μέλη των ακαδημιών της Α.Ε. Κομοτηνής στο γυναικείο τμήμα με μεγάλη επιτυχία! | Α.Ε. Κομοτηνής\n5 μέλη των ακαδημιών της Α.Ε. Κομοτηνής στο γυναικείο τμήμα με μεγάλη επιτυχία!\nΔεκεμβρίου 4, 2018, Αγωνιστικά Τμήματα, Νέα ακαδημιών\nΜεγάλη βαρύτητα έχει δοθεί στα αναπτυξιακά τμήματα της Α.Ε. Κομοτηνής καθώς όλο το προπονητικό επιτελείο δουλεύει με μακροπρόθεσμο πλάνο, έχοντας ως στόχο να πάρουν αγωνιστικές εμπειρίες τα κορίτσια των ακαδημιών στο γυναικείο τμήμα και να βελτιώνονται ημέρα με την ημέρα!\nΓια τον λόγο αυτό, κατόπιν συμφωνίας των προπονητών και της διοίκησης, αποφασίστηκε να δοθεί ρόλος στο γυναικείο σε 5 αθλήτριες των ακαδημιών και συγκεκριμένα στην Νικολέτα Φράγκατζη, στην Ευθυμία Πεχλιβανίδου, στην Ηρώ-Σταυρούλα Μαλλίδου και την Μάρθα Ανθοπούλου. Μάλιστα για τις 3 πρώτες αθλήτριες, ενώ θα μπορούσαν να αγωνιστούν και στις κορασίδες αποφασίστηκε να δοθεί βαρύτητα στο γυναικείο τμήμα και να προσηλωθούν εκεί ενώ μόνο η Μάρθα Ανθοπούλου αγωνίζεται στις κορασίδες και το γυναικείο!\nΜία έμπρακτη απόδειξη εμπιστοσύνης στα δικά μας παιδιά, καθώς γνωρίζουμε πως αξίζουν ευκαιριών και στήριξης και για τον λόγο αυτό δουλεύουν μαζί με τους προπονητές του συλλόγου! Επιπλέον, αποδεικνύουμε πως δεν κοιτάμε τα αποτελέσματα αλλά μεγαλύτερη βαρύτητα και σημασία δίνουμε στην βελτίωση των αθλητριών μας, κάτι που θα συμβεί μέσα απο τα παιχνίδια και τις προπονήσεις!\nΤέλος, η μικρότερη της παρέας Κωνσταντίνα Γεωργιάδου (γεννημένη το 2004) αγωνίζεται παράλληλα στις παγκορασίδες, τις κορασίδες και το γυναικείο!\nΗ ομάδα μας συνεχίζει με γνώμονα την σκληρή δουλειά και την εμπιστοσύνη στο υλικό των ακαδημιών της την ανοδική πορεία! Επιπλέον, έρχεται από πίσω μία ακόμα άκρως υποσχόμενη φουρνιά αθλητριών που μπορεί να μας φέρει εξίσου ανάλογες επιτυχίες! Η δουλειά συνεχίζεται…


Καμπάνα Εκκλησίας 1350 kg\nΚαμπάνα Εκκλησίας 1350kg\nΚλασική Καμπάνα 1350 κιλών άριστης ποιότητας για εκκλησίες και εξωκλήσια. Κατασκευάζεται στην χώρα μας από Χαλκό και Κασσίτερο από έμπειρους τεχνίτες. Παράγει μελωδικό διαπεραστικό ήχο και συνδυάζει άριστα την ποιότητα, την ομορφιά και την παράδοση. Οι καμπάνες μας είναι κατασκευασμένες με Ορθόδοξα ρωσικά καλούπια, ενώ το εξαιρετικό κράμα τις προσδίδει μεγάλη αντοχή και άψογη εμφάνιση.\nΑξιολογείτε:Καμπάνα Εκκλησίας 1350kg


Φορολογική μεταρρύθμιση «φαινόμενο» προανήγγειλε ο Ντόναλντ Τραμπ | Euronews\nΦορολογική μεταρρύθμιση «φαινόμενο» προανήγγειλε ο Ντόναλντ Τραμπ\nΑπό Ioannis Giagkinis • ανανεώθηκε πριν: 09/02/2017\nΤην υπόσχεση ότι κατά την διάρκεια της θητείας του οι αμερικανικές αεροπορικές εταιρείες θα γίνουν περισσότερο ανταγωνιστικές προς τις ξένες, έδωσε ο Ντόναλντ Τραμπ κατά την διάρκεια συνάντησης που είχε στον Λευκό Οίκο με τους διευθυντές τους αλλά και τους προέδρους των μεγαλυτέρων αεροδρομίων της χώρας.\nΚατά την διάρκεια της συνάντησης, υποσχέθηκε μάλιστα βελτίωση των υποδομών, αναβάθμιση των συστημάτων ελέγχου εναέριας κυκλοφορίας, χαλάρωση των υπαρχουσών αυστηρών ρυθμίσεων και μείωση της φορολογίας.\n«Η μείωση της συνολικής φορολογικής επιβάρυνσης στις μεγάλες αμερικανικές επιχειρήσεις επίκειται και είμαστε πολύ μπροστά από το χρονοδιάγραμμα. Πιστεύω ότι πρόκειται να ανακοινώσω κάτι, μέσα στις επόμενες δύο ή τρεις εβδομάδες και θα είναι κάτι πρωτοφανές από φορολογικής απόψεως».\nΗ δήλωση αυτή του Ντόναλντ Τραμπ για την επικείμενη φορολογική μεταρρύθμιση που θα ανακοινώσει, ήταν αρκετή για να εκτοξεύσει το δολάριο, που λίγα λεπτά μετά ενισχυόταν κατά 1% σε σχέση με το ιαπωνικό γεν ενώ είχε κέρδη και απέναντι στο ευρώ.\n«Έχουμε ξοδέψει έξι τρισεκατομμύρια δολάρια στην Μέση Ανατολή και τους τελευταίους δυο μήνες δεν πετύχαμε τίποτα. Και έλεγα διαρκώς, κρατήστε το πετρέλαιο. Και επιπλέον, έχουμε ένα ξεπερασμένο αεροπορικό σύστημα, έχουμε ξεπερασμένα αεροδρόμια, ξεπερασμένα τρένα, κακούς δρόμους και εμείς θα τα αλλάξουμε όλα αυτά. Οι αλλαγές που θα κάνει ο Τραμπ θα σας κάνουν ευτυχισμένους».\nΗνωμένες Πολιτείες: Προειδοποίηση των αεροπορικών εταιριών για το 5G\nΟι επιπτώσεις του πολέμου στην Ουκρανία για τις αεροπορικές εταιρείες\nΜετά την πανδημία, η ενεργειακή κρίση: «Δεν βλέπουν φως» πριν το 2024 οι αεροπορικές


Τα 5 Shoe Trends που θα κυριαρχήσουν το καλοκαίρι του 2021! — Trends.com.cy\nΤα 5 Shoe Trends που θα κυριαρχήσουν το καλοκαίρι του 2021!\nΣηκώστε το χέρι σας εάν δεν μπορείτε να θυμηθείτε την τελευταία φορά που φορέσατε κάτι άλλο εκτός από sneakers, μπότες ή παντόφλες. Και ενώ η αβεβαιότητα για τους επόμενους μήνες είναι ακόμη αισθητή, οι designers λαμβάνουν σοβαρά υπόψη τους πως μετά από τόσους μήνες στον καναπέ, η άνεση θα είναι πολύ σημαντική στο σχεδιασμό των παπουτσιών, επιχειρώντας να διοχετεύσουν τη θετικότητα μέσα από τα χρώματα.\nΔεδομένου λοιπόν ότι το Work From Home και τα luxe sportswear αποτελούν ακόμη τη νέα πραγματικότητα για πολλούς, υπάρχει ένα fashion item που χρειάζεται update οπωσδήποτε: τα παπούτσια μας. Η πρωταρχική ανάγκη για άνεση στα υποδήματα ικανοποιήθηκε σίγουρα, με τα flat σανδάλια να κυριαρχούν στις περισσότερες συλλογές και οι πλατφόρμες να αντικαθιστούν τα τακούνια. Ακόμα κι αν δεν μπορούμε να προβλέψουμε πώς θα είναι οι επόμενοι έξι μήνες, μπορείτε να βρείτε παρηγοριά στο γεγονός ότι οι designers κλίνουν προς την άνεση, και ενδέχεται να το διατηρήσουν και για τις επόμενες σεζόν – or not.\nΚαι φυσικά, το στυλ δεν χρειάζεται να θυσιάζεται, με τους σχεδιαστές να έχουν δημιουργήσει μια πληθώρα νέων παραλλαγών που θα σας παρέχουν άνεση και στιλ ταυτόχρονα. Και επειδή μας αρέσει να παίρνουμε ενδείξεις από τους διαδρόμους για να επενδύσουμε σε στυλ με staying power, καταγράψαμε για εσάς τα 5 shoe trends που πιστεύουμε ότι αξίζει να επενδύσετε.\nΤο κλασσικό αυτό androgynous κομμάτι, έπειτα από το “fashion treatment” του, επέστεψε πιο chunky και πιο ψηλό. Είτε πρόκειται για oxford, loafer ή brogue (Scottish shoe), η γενικότερη προσέγγιση σ ’αυτό το style παπουτσιού είναι η προσθήκη τακουνιού – for a feminine edge, και μεγαλύτερο πέλμα για να τονιστεί το σχήμα και τη φόρμα. Η τάση αυτή εντοπίστηκε σε brands όπως Chloé συνδυασμένο με mid-length φορέματα και φούστες, ενώ ο οίκος Gucci τα συνδύασε με κάλτσες – school vibes!\nΗ φετινή προσέγγιση των Flatforms έχει απογειώσει τον σχεδιασμό τους – σε «ψηλές» διαστάσεις. Οι εκδόσεις που εντοπίστηκαν στην φετινή πασαρέλα είναι ιδανικές για όσους αναζητούν μια εναλλακτική προσέγγιση στα τακούνια – πιο κοντά στο έδαφος. Μπορείτε να τα συνδυάσετε με ριχτά ρούχα για πιο Boho εμφάνιση ή με κομψό tailoring σύνολο.\nΟι chunky αλυσίδες έχουν μεταφερθεί από το λαιμό μας στα πόδια μας, ως το τελευταίο statement accessory στο look μας. Συνήθως χοντρά και duty-heavy, έρχονται σε αντιπαράθεση με τα ντελικάτα λεπτεπίλεπτα τακούνια και τα φλάτ παπούτσια στα οποία είναι τοποθετημένα. Η τάση αυτή εντοπίστηκε σε οίκους Michael Kors, Ulla Johnson, Off-White, Longchamp, Simone Rocha και Νο. 21. Έτσι είναι ασφαλές να δηλώσουμε ότι τα chained footwear είναι 2021 must-have.\nΤα strappy sandals, εμπνευσμένα από τη δεκαετία του ’90 έκαναν μια αξιοσημείωτη επιστροφή το 2019 και εξακολουθούν να αποκτούν μομέντουμ. Τα strappy τακούνια δεν αποτελούν νέα τάση, αλλά οι εκδοχές του 2021 περιλαμβάνουν πιο περίπλοκο και ιδιαίτερο strapping, με «περίβλημα» γύρω από τον αστράγαλο και εστίαση στα δάχτυλα των ποδιών. Ο οίκος Jacquemus προσάρμοσε το trend αυτό με straps μέχρι την μέση της γάμπας, παραπέμποντας μας στην τάση των μονομάχων της δεκαετίας του 2000.\nΤα υπερβολικά τετράγωνα σανδάλια αποτελούν άλλη μια τάση που επικράτησε στις συλλογές της φετινής άνοιξης. Και καθώς η τάση αυτή δεν είναι ιδιαίτερα νέα, αποτελεί ένδειξη ότι θα συνεχιστεί σε ίσως πιο bold εκδοχές.


Όταν οι τραπεζίτες προσγείωσαν ανώμαλα τον κ. Τσίπρα – News-Now\nby news-now December 19, 20179:57 pm December 19, 2017\nΌταν οι τραπεζίτες προσγείωσαν ανώμαλα τον κ. Τσίπρα\nΟ άνθρωπος δεν έχει επίγνωση ούτε της θέσης του ούτε πού μιλάει. Όπως όλοι οι ανίδεοι ανά τον κόσμο. Οι πρώτοι που θέλουν να πάρουν τα λεφτά από τους πλειστηριασμούς είναι οι τραπεζίτες. Και μάλιστα τα χοντρά λεφτά κι όχι τα φραγκοδίφραγκα. Είτε πουλώντας σε funds είτε αποκτώντας τα ακίνητα στο χαρτοφυλάκιό τους. Αν δεν τα πάρουν τα κεφάλαια, θα μείνουν στο κόκκινο, θα ανακεφαλαιοποιηθούν, θα μηδενιστούν πάλι οι αξίες τους και οι πρώτοι που θα χάσουν θα είναι αυτοί οι ίδιοι. Ο τελευταίος που χρειάζεται να τους το πει είναι οποιοσδήποτε άσχετος με τη δουλειά τους. Και μάλιστα ένας ανίδεος πρωθυπουργός.\nΟι επαγγελματίες Τραπεζίτες, που τον άκουσαν ευγενικά στις προπαγανδιστικές ανοησίες του, φυσικά δεν του χαρίστηκαν, όπως άφηναν να εννοηθεί χτες τα παπαγαλάκια της κρατικής προπαγάνδας, που πρωταγωνιστούν στα fake news. Τον έβαλαν στη θέση του με τον πιο αυστηρό και δωρικό τρόπο. Εξέδωσαν μια ανακοίνωση όπου ούτε λίγο ούτε πολύ του λένε ότι:\nΔεν είναι αυτός που τους ορίζει τι θα κάνουν, αλλά η ΕΚΤ και η Τράπεζα της Ελλάδος, οι ελληνικοί νόμοι και οι δικαστικές αποφάσεις. Σ αυτά είναι συνεπείς! Έχουν φροντίσει πριν το σκεφτεί ο Τσίπρας να προχωρούν εδώ και χρόνια σε ρυθμίσεις όταν οι υπόχρεοι έχουν αδυναμία, σε επαφή με τα νοικοκυριά αυτά. Αλλά, το κερασάκι το άφησαν για το τέλος: Μόλις άρχισαν οι πλειστηριασμοί εμφανίστηκαν και οι κακοπληρωτές για να μη χάσουν τα ακίνητά τους, του είπαν. Επομένως, μην ανακατεύεσαι σε κάτι που έχεις απεμπολήσει ως υποχρέωση του κράτους.


Συζητήσεις :: Topic: Γεγονότα που αξίζει να αναφέρουμε και να σχολιάζουμε (314/320)\nΚαταγραφή Eurostat των τεμπέληδων στην Ευρώπη\t24 Sep 2020 16:17\t#2818\nΜεγάλα ποσοστά νέων 18-24 ετών σε διάφορες Χώρες της Ευρώπης, ιδίως σε Ελλάδα και Τουρκία, δεν κάνουν τίποτα με τη ζωή τους, ούτε σπουδάζουν-ούτε εργάζονται-ούτε κάνουν μαθητεία σε κάποιο επάγγελμα.\nΚοινώς είναι άεργοι-απαίδευτοι-ανεπρόκοποι.\nLast Edit: 24 Sep 2020 16:22 by Καράντη Μαρία (cross).\nΚαταγραφή Eurostat των τεμπέληδων στην Ευρώπη\t25 Sep 2020 08:49\t#2819\nΤα παιδιά των άθεων αναρχο-κομμουνιστών προφανώς.\nThe following user(s) said Thank You: Καράντη Μαρία (cross), batista, aceman\nΑρχοντικά Καραμαρλής: Vacations 96,00€ Makrinitsa\nΚαταγραφή Eurostat των τεμπέληδων στην Ευρώπη\t25 Sep 2020 09:06\t#2820\nΈχεις δει εσύ πουθενά κανέναν ανεπρόκοπο ακροδεξιό "Χριστιανό";;;\nEurostat: κτηνοτροφική παραγωγή στην Ευρώπη\t25 Sep 2020 13:21\t#2821\nΠόσα γουρούνια, πρόβατα, κατσίκες, αγελάδες εκτρέφονται σε διάφορες Χώρες της Ευρωπαϊκής Ένωσης:\nLast Edit: 25 Sep 2020 13:25 by Καράντη Μαρία (cross).\nΠρος τους άεργους Έλληνες που γκρινιάζουν\t26 Sep 2020 11:09\t#2822\nTο Εργατικό Κέντρο Ηρακλείου καλεί όσους επιθυμούν να εργαστούν στην συγκομιδή ελαιόκαρπου-ελιές (40 ευρώ ημερομίσθιο) να επικοινωνούν με αυτό ώρες 8 το πρωί με 8 το απόγευμα στο τηλέφωνο 2810281981 για δήλωση επιθυμίας εργασίας.\nHolidays,, Kids 70,00€ Lefkada\n5* Ionian Blue Hotel Bungalows & Spa Resort - Λευκάδα ✦ -50% ✦ 3 Ημέρες (2 Διανυκτερεύσεις) ✦ 2 άτομα + 1 παιδί έως 12 ετών ✦ Πρωινό ✦ Εορτές (20/12 έως 23/12 και 27/12 έως 30/12 και 04/01 έως 07/01) ✦ Welcome Drink στο Lounge Bar Scorpios!\nΑπαίδευτη νεολαία στην Ελλάδα\t26 Sep 2020 11:30\t#2823\nΗ Eurostat μας ενημερώνει τι ποσοστά μαθητών Λυκείου σε διάφορες Χώρες της Ευρώπης, το έτος 2018, μάθαιναν τουλάχιστον 2 ξένες γλώσσες.\nΟι νέοι της Ελλάδος είναι τελευταίοι με διαφορά, με μονάχα 1%.\nLast Edit: 26 Sep 2020 11:40 by Καράντη Μαρία (cross).\nΗ συμπρωτεύουσα που αδικήθηκε\t27 Sep 2020 09:26\t#2824\n18 Σεπτεμβρίου του 1834 γίνεται πρωτεύουσα της Ελλάδας το τότε "χωριό" της Αθήνας των 7.000 ψυχών. Υποψήφιες ήταν η Πάτρα των 15.000 ψυχών, το Άργος και τα Μέγαρα.\nΗ Θεσσαλονίκη είχε πληθυσμό 60.000 κατοίκων.\nΤην απόφαση επηρέασε ο γνωστός αρχαιολάτρης βασιλιάς Λουδοβίκος, πατέρας του Όθωνα.\nΑγγελίες εργασίας\t27 Sep 2020 11:38\t#2825\nΧιλιάδες αγγελίες δουλειάς σε Ελλάδα και Κύπρο αναρτώνται εδώ:\nΤιμές σουπερμάρκετ Ρωσίας\t27 Sep 2020 18:28\t#2826\nΠλέον 1 euro=91 ρούβλια!\nΠόσο κοστίζουν τα διάφορα ψώνια σε ένα Ρωσικό supermarket:


Κοίμηση Παναγίας: Η λαμπρότητα της Κοίμησης - ΕΚΚΛΗΣΙΑ ONLINE\nΔευτέρα, 12 Αυγούστου 2019 10:00\nΑρχική » ΝΕΑ » Κοίμηση Παναγίας: Η λαμπρότητα της Κοίμησης\nΚοίμηση Παναγίας – 15 Αυγούστου\nΘάνατο έχουμε, και ο θάνατος πάντοτε ήταν θλιβερό γεγονός. Από τότε όμως που γεύθηκε τον θάνατος ο Υιός του Θεού, ο Κύριος Ιησούς Χριστός, και ανέστη εκ νεκρών, κατήργησε τον θάνατο για όλο το ανθρώπινο γένος.\nΟ θάνατος του πιστού δεν είναι μόνο γεγονός που προκαλεί τον πόνο και τα δάκρυα. Είναι γεγονός που προκαλεί πιο πολύ τη χαρά.\nΠολύ περισσότερο ο θάνατος των αγίων είναι η ημέρα της λυτρώσεώς τους από τα θλιβερά της επιγείου ζωής και της θριαμβευτικής εισόδου τους στον άφθαρτο και πανένδοξο κόσμο του ουρανού, στα μακάρια ζωή της Βασιλείας του Θεού. Γι’ αυτό τους αγίους τους γιορτάζουμε στην ημέρα της Κοιμήσεώς τους.\nΚοίμηση Παναγίας – Εορτή 15 Αυγούστου\nΌλα αυτά μας δίνουν χαρά, διότι η Μητέρα του Θεού είναι ό,τι ευγενέστερο και ανώτερο είχε να προσφέρει ο κόσμος των ανθρώπων στον Θεό. Και ο Θεός τώρα την τιμά με ασύγκριτη ουράνια δόξα· και αυτή η δόξα αντανακλά σ’ όλους μας και είναι αυτό αφορμή χαρά για όλους μας.\nΕΜΥ Καιρός: Έκτακτο δελτίο για σήμερα Δευτέρα 12 ΑυγούστουΙ.Μ. Πειραιώς: ''Καταστροφική πυρκαϊά στόν Υμηττό 2''


Γράφει ο Νικόλας Μαρκόγλου στην κατηγορία Features, την Δευτέρα, 14 Σεπτεμβρίου 2020 10:30\nΘα διαφωνήσω με τον Νικ σε ό,τι αφορά στη μουσική. Το Eclipse νομίζω ότι ταιριάζει τέλεια στο Dune, και ως στίχοι και ως concept από το Dark Side of the Moon. Όσο για το Rebecca, πρόκεται για ένα αριστούργημα που, δυστυχώς, δεν είναι τόσο "mainstream" όσο άλλες ταινίες του Hitchcock και ίσως δεν γνώρισε την αναγνώριση που του αξίζει. Μόνο κέρδος θα έχετε αν το δείτε.\nΝομίζω ότι η επόμενη παραγωγή επιπέδου Lord of the rings είναι φυσικά το νεο Borat!\nΈνα χαμόγελο χαράχτηκε στο πρόσωπό μου όταν προωτοδιάβασα για την επιστροφή του Borat. Ποιο LOTR, εδώ πρέπει να έχουμε μια τεράστια δόση αγνής και απροσποίητης καφρίλας!\nΥπερεντυπωσιακότατο το τρέιλερ (και το καστ) του Dune, τρέλανέ μας Ντενί!\nBorat 2 : Ti να πρωτοπείς για τον Sacha Baron Cohen ( Da Ali G Show, The dictator , Bruno , Borat, Who Is America? ) ο άνθρωπος είναι κωμική ιδιοφυΐα\nDune λόγω του εκπληκτικού cast .\nΟ Dennis Villeneuve (Ο καλύτερος σκηνοθέτης της γενιάς του) με έχει κάνει να μην έχω αμφιβολία για την ταινία, παρ'όλα αυτά, το να περιμένω να με πιάσει όπως το lord of the rings, μάλλον χαμένος θα βγω. Άλλες εποχές, επικές ταινίες, μέχρι τώρα τις βλέπω και δεν τις χορταίνω, είχα δει το 1/ εκατομυριοστό σε σχέση με τώρα, θα πάω για τα λίγα για να πάρω τα πολλά.\nΓια την μουσική, είμαι demi...\nΓια την μουσική, είμαι demi Hans όμως, δεν νομίζω να πάσχει στην μουσική η ταινία, στο blade runner 2049 έκαναν φοβερή δουλειά.\nMarkodisRM Αστέρας νετρονίων\nΠιθανον με την ελπιδα να μεινω κιεγω, αλλα αρνουμαι να πιστεψω οτι το Lord of the Rings ηταν η τελευταια επικη τριλογια που μας ταξιδεψε σε εναν εκπληκτικο κινηματογραφικο κοσμο. Ο Villeneuve μου εμπνεει μια καποια εμπιστοσυνη οτι ισως το πετυχει.\nΑστέρας νετρονίων MarkodisRM\nΠολύ καλά έκανε και το σπασε σε 2(?) ταινίες. Μέχρι να μας παρουσιάσει κάποιος τους Ατρείδες, τους Χαρκόνεν, τον Αρράκις, τις Μπένε Τζέζεριτ θα ήθελε κανά 2 ώρο μόνο γιαυτά. Πόσο μάλλον για όλους τους άλλους παίκτες, τις δολοπλοκίες, τις παραδόσεις, το οικοσύστημα, ... , τη θρησκεία, ... , την οικονομία, ... ιιιιιιιιιιηηηηηηηη Ζήσε Μάη μου να φας τριφύλλι, θες big budget τηλεοπτική σειρά...\nΠολύ καλά έκανε και το σπασε σε 2(?) ταινίες. Μέχρι να μας παρουσιάσει κάποιος τους Ατρείδες, τους Χαρκόνεν, τον Αρράκις, τις Μπένε Τζέζεριτ θα ήθελε κανά 2 ώρο μόνο γιαυτά. Πόσο μάλλον για όλους τους άλλους παίκτες, τις δολοπλοκίες, τις παραδόσεις, το οικοσύστημα, ... , τη θρησκεία, ... , την οικονομία, ... ιιιιιιιιιιηηηηηηηη Ζήσε Μάη μου να φας τριφύλλι, θες big budget τηλεοπτική σειρά κανονικά. Και δεν μιλάμε καν για σκηνές δράσης που πρέπει να είναι σχετικά λεπτομερείς και εκτεταμένες για να μην βαρεθεί ο μέσος θεατής. Η προπόνηση του Πωλ θα πρεπε να είναι από μόνη της κανά 4 λεπτο - μας συστήνει και τον Χάλλεκ. Μέσα σε όλα αυτά σημαντικό ρόλο παίζουν στο βιβλίο οι σκέψεις του κάθε χαρακτήρα. Αυτές λογικά θα μείνουν απέξω αλλά ο ρόλος τους θα πρέπει να αντικατασταθεί με κάποιο τρόπο. Γενικά το να μεταφέρεις το Dune στη μεγάλη οθόνη είναι δύσκολο και φιλόδοξο εγχείρημα. Συνεχίζω να περιμένω πολύ καλύτερη απόδοση από τον Villeneuve σε σχέση με το Blade Runner 2049.\nΙδού η ρόδος, ιδού και το πήδημα! Άντε, Πήδα!\n- Το γιο του Μπέζου διάλεξαν για πρωταγωνιστή?\n- Περιμένω πως και πως να δω πως θα οπτικοποιήσουν ένα Χαϊλάινερ!\nΘέλω να δω πως στην εποχή της political correct δικτατορίας θα επαναφέρουν τον Robocop και τον Borat.\nDune το πιο πολυαναμενομενο, με το Tar να δείχνει fun και το Rebecca ενδιαφέρον λόγω του σκηνοθέτη.\nΤο Νετφλιξ έχει απογοητεύσει, μια και δεν κάνει τέχνη αλλά πολιτική. Είναι δυνατόν να βλέπω επιστημονική σειρά έρευνας και να λένε πως πρέπει να καταργήσουμε τον όρο 'Μαύρος Θάνατος' (παλιά...\nΤο Νετφλιξ έχει απογοητεύσει, μια και δεν κάνει τέχνη αλλά πολιτική. Είναι δυνατόν να βλέπω επιστημονική σειρά έρευνας και να λένε πως πρέπει να καταργήσουμε τον όρο 'Μαύρος Θάνατος' (παλιά πανδημία, καθιερώθηκε με αυτό το όνομα γιατί μαύριζαν τα άκρα από σηψαιμία) επείδη περιέχει φυλετικές διακρίσεις;! Η ορολογία, είναι ρατσιστικη επειδή έχει τη λέξη 'μαύρος΄.. Ακούμε τέτοια σε επιστημονική εκπομπή;!\nΤο Robocop δεν βλέπω να έχει κάποια σχέση με οποιοδήποτε political correctness για να δημιουργεί προβληματισμό σχετικά με το πως θα κυκλοφορήσει. Και μια χαρά βγαίνουν καφροκωμωδίες (όπως λόγου χάρη Borat), ανεξάρτητα αν πολλές από αυτές μπορεί να είναι μετριότατες. Σε παρόμοιες περσόνες ο Sacha Baron Cohen είχε βγάλει σχετικά πρόσφατα το Who Is America? και δεν θυμάμαι να είχε δημιουργηθεί...\nΤο Robocop δεν βλέπω να έχει κάποια σχέση με οποιοδήποτε political correctness για να δημιουργεί προβληματισμό σχετικά με το πως θα κυκλοφορήσει. Και μια χαρά βγαίνουν καφροκωμωδίες (όπως λόγου χάρη Borat), ανεξάρτητα αν πολλές από αυτές μπορεί να είναι μετριότατες. Σε παρόμοιες περσόνες ο Sacha Baron Cohen είχε βγάλει σχετικά πρόσφατα το Who Is America? και δεν θυμάμαι να είχε δημιουργηθεί κανέναν θέμα με την κυκλοφορία του. Το "δικτατορία" το βλέπω κάπως υπερβολικό καθώς δεν θεωρώ ότι υφίσταται κάτι τέτοιο σε καμία περίπτωση. Το πρόβλημα του σημερινού Hollywood είναι η έλλειψη ρίσκων που παίρνει και η εμμονή σε μακρόπνοα franchises και αναμασήματα ιδεών.\nΓια το Netflix είναι άλλη συζήτηση και δεν θα τελειώσουμε ποτέ αν την πιάσουμε και αυτήν Υπερβολικές αντιδράσεις πάντα θα υπάρχουν, εκατέρωθεν βέβαια, αν και κατά την άποψή μου τα δύο άκρα δεν έχουν την ίδια απόσταση...\nTo πρόβλημα του Χόλιγουντ πλέον είναι ότι προσπαθεί να τους έχει όλους χαρούμενους, χωρίς να προσβάλει κάποιον. Υπάρχει γραμμή με τις οποίες ξεκινούν τα διάφορα πρότζεκτ. Ο δημιουργός πρέπει να προσέχει δηλαδή για να μην προσβληθεί η τάδε κοινωνική ομάδα. Το Μπόρατ βγήκε στο προ -πολιτική ορθότητα- κατεστημένο. Αν έχεις παρατηρήσει δεν έχουν βγει και πολλές κωμωδίες τα τελευταία χρόνια -...\nTo πρόβλημα του Χόλιγουντ πλέον είναι ότι προσπαθεί να τους έχει όλους χαρούμενους, χωρίς να προσβάλει κάποιον. Υπάρχει γραμμή με τις οποίες ξεκινούν τα διάφορα πρότζεκτ. Ο δημιουργός πρέπει να προσέχει δηλαδή για να μην προσβληθεί η τάδε κοινωνική ομάδα. Το Μπόρατ βγήκε στο προ -πολιτική ορθότητα- κατεστημένο. Αν έχεις παρατηρήσει δεν έχουν βγει και πολλές κωμωδίες τα τελευταία χρόνια - ειδικά κάφρικες.\nΓια το Νέτφλιξ ισχύει ότι είναι μεγάλη κουβέντα - μα δεν χρειάζομαι κανένα Νετφλιξ να μου κουνάει το δάχτυλο και να μου λεει τι ειναι σωστό και τι οχι και τι πρέπει να λεω και τι οχι. Δεν είναι αυτή η δουλειά του κ με συγχωρείς που ακούγομαι τσαντισμένος αλλά το συναντάω διαρκώς πλέον μπροστά μου αυτο το πράγμα.\nΤο Hollywood πάντα χαρούμενους προσπαθούσε να έχει κάποιους. Για δεκαετίες οι ρόλοι δίνονταν σε συγκεκριμένες ομάδες ατόμων στην πλειοψηφία τους, ώστε να μην προσβάλλει τις επικρατούσες τάσεις της εποχής, με συγκεκριμένες στερεοτυπικές αντιλήψεις (υπήρχαν εξαιρέσεις προφανώς). Νομίζω ότι σε αυτό το θέμα πλέον υπάρχει πρόοδος (με τις όποιες υπερβολές και κακές περιπτώσεις ενδέχεται να υπάρξουν,...\nΤο Hollywood πάντα χαρούμενους προσπαθούσε να έχει κάποιους. Για δεκαετίες οι ρόλοι δίνονταν σε συγκεκριμένες ομάδες ατόμων στην πλειοψηφία τους, ώστε να μην προσβάλλει τις επικρατούσες τάσεις της εποχής, με συγκεκριμένες στερεοτυπικές αντιλήψεις (υπήρχαν εξαιρέσεις προφανώς). Νομίζω ότι σε αυτό το θέμα πλέον υπάρχει πρόοδος (με τις όποιες υπερβολές και κακές περιπτώσεις ενδέχεται να υπάρξουν, όπως σε κάθε εποχή). Το ότι βγαίνει δεύτερο Borat και ότι είχε βγει σχετικά πρόσφατα το Who Is America δείχνει ότι ακόμα υπάρχει θέση για τέτοιου είδους κωμωδίες που δεν θα δημιουργήσουν ποια και τόσους politically correctness τριγμούς.\nΚαταλαβαίνω τι λες για το Netflix και έχει πράγματα που δημιουργούν την έντονη αίσθηση του εκνευριστικού διδακτισμού από μέρους του, αλλά νομίζω ότι η αντίδραση φτάνει πολλές φορές στο σημείο όπου φαίνεται πως μαζί με τα ξερά καίγονται και τα χλωρά.


Πρώτη καταχώρηση: Κυριακή, 18 Αυγούστου 2019, 20:25\nΟ Ντεμίρ στην προσπάθεια του να εκδικηθεί τον Αχμέτ επειδή σκότωσε τον πατέρα του, σε συνεργασία με τον Τζεμάλ, αποφασίζουν να του καταστρέψουν μία μεγάλη δουλειά. Αυτό, όμως, δεν αρέσει καθόλου στο αφεντικό του Αχμέτ, τον Ρεσάτ, ο οποίος δίνει εντολή στους άνδρες του να απαγάγουν τις δύο πιο σημαντικές γυναίκες του Ντεμίρ: την Τζαντάν και την Οϊκιού.\nΑργότερα, ο διοικητής της Αστυνομίας καλεί τον Τζεμάλ και τον Ουγούρ για να περάσουν τη διαδικασία της αναγνώρισης της σορού του Ντεμίρ. Οι δύο άνδρες δεν έχουν καμία αμφιβολία ότι είναι ο φίλος τους και ξεσπούν σε κλάματα.\nΤελευταία ενημέρωση: Κυριακή, 18 Αυγούστου 2019, 20:26


Αλήθεια, τι θα κάνει τώρα ο Κ. Μητσοτάκης; - ΚΑΡΦΙΤΣΑ\n08/09/2018 - 22:59\nΠοτέ πριν, στη μεταπολίτευση, οι διαφορές μεταξύ των δύο μεγάλων κομμάτων δεν ήταν τόσο ξεκάθαρες. Ποτέ πριν δεν υπήρχε τόσο έντονο ταξικό πρόσημο.\nΑπό τη μια, η κυβέρνηση που θέλει να αναδιανείμει τα βάρη υπέρ των αδυνάτων.\nΑπό την άλλη, η αξιωματική αντιπολίτευση, που θέλει να αναδιανείμει τον πλούτο υπέρ των αρίστων.\nΑπό τη μια, ο ΣΥΡΙΖΑ που θέλει με νόμο να αυξήσει τον κατώτατο μισθό.\nΑπό την άλλη, η ΝΔ που με νόμο τον μείωσε.\nΗ ΝΔ που, όμως, θα πρέπει τώρα να πάρει μια ξεκάθαρη θέση. Και αλήθεια, τώρα, τι θα κάνει ο Κ. Μητσοτάκης;\nΘα συμφωνήσει ότι ο κατώτατος μισθός είναι πολύ χαμηλός και πρέπει να αυξηθεί; Μα, αυτό θα σημαίνει ότι η ΝΔ τον πετσόκοψε υπερβολικά, με συνέπεια τη σφαγή των εργαζομένων, όπως υποστηρίζει ο ΣΥΡΙΖΑ. Θα ομολογήσει τέτοιο πράγμα;\nΘα πει ότι ΤΟΤΕ έπρεπε να μειωθεί, αλλά ΤΩΡΑ πρέπει να αυξηθεί; Μα, σε τέτοια περίπτωση, γιατί δεν υπάρχει στο πρόγραμμά του; Γιατί δεν τον ακούμε να το λέει, όταν παρουσιάζει τις μεταρρυθμίσεις που χρειάζεται η χώρα και που –όπως ισχυρίζεται- εκείνος μπορεί να εγγυηθεί; Όμως, πέραν αυτού, μια τέτοια στάση θα σημαίνει ότι υποχωρεί από τη βαθιά κόκκινη νεοφιλελεύθερη γραμμή του: «η μείωση του μισθολογικού κόστους οδηγεί, αυτόματα, στην αύξηση της ανταγωνιστικότητας». Προσέξτε με τι αδιέξοδο βρίσκεται αντιμέτωπος, εξαιτίας της καταστροφολογικής ρητορικής που ακολουθούσε μέχρι τώρα.\nΔιότι, αφού η ΝΔ ισχυρίζεται ότι τα πράγματα στη χώρα πηγαίνουν όλο και χειρότερα, είναι παράλογο να συμφωνήσει τώρα ο Πρόεδρός της σε αύξηση του μισθολογικού κόστους των επιχειρήσεων. Κάτι τέτοιο δεδομένα –κατά τη δική του λογική- οδηγεί σε μείωση της ανταγωνιστικότητάς τους. Αυτά έλεγε μέχρι χθες. Τώρα, πώς θα συνεχίσει να λέει τα ίδια, αν συμφωνήσει στην αύξηση των μισθών;\nΑραγε, ο Κ. Μητσοτάκης θα μείνει πιστός στην ιδεολογική του γραμμή και θα πει ότι ο κατώτατος μισθός, όχι μόνο δεν πρέπει να αυξηθεί, αλλά θα πρέπει να μειωθεί και άλλο, ώστε να ευνοηθούν οι επιχειρήσεις; Μα, αυτό θα σημαίνει την πολιτική του αυτοκτονία, έτσι δεν είναι; Είναι ποτέ δυνατόν να πειστεί ο εργαζόμενος-δυνητικός ψηφοφόρος του ότι θα πρέπει να στηρίξει… τη μείωση των αποδοχών του; Ιδιαίτερα τολμηρό πολιτικό εγχείρημα, θα έλεγα. Με μεγάλη δόση δημοσκοπικής κατάρρευσης, μέσα.\nΜήπως πει ο Κυριάκος ότι συμφωνεί να αυξηθεί ο κατώτατος μισθός, αρκεί να συμφωνήσουν σ’ αυτό και οι εργοδότες, που αποτελούν προνομιακή δεξαμενή σταυρών για τον ίδιο και το κόμμα του; Μα, αυτό θα σημαίνει ότι απλά επιχειρεί να κρυφτεί πίσω από κάποιους άλλους, οι οποίοι θα λένε ΟΧΙ. Αποτέλεσμα; Το ίδιο με την προαναφερθείσα επιλογή.\nΕίτε να αποκαλύψει το αντεργατικό του προφίλ (για το οποίο τον καταγγέλλει η κυβέρνηση),\nείτε να υποχωρήσει πίσω από την κόκκινη γραμμή του, απογοητεύοντας τους φανατικούς οπαδούς του σκληρού πυρήνα που έχει δημιουργήσει με τη βοήθεια του Αντιπροέδρου του, Αδωνι Γεωργιάδη.\nΟποιαδήποτε μεσοβέζικη λύση θα ερμηνευτεί προς τη μία ή την άλλη πλευρά. Επομένως, επί της ουσίας, τρίτος δρόμος δεν υπάρχει: Αντεργατικό προφίλ ή βαθιά απογοήτευση στο στρατόπεδό του; Εκείνος αποφασίζει.\n(*) Ο Γιώργος Χριστοφορίδης είναι δημοσιογράφος, πρώην ειδικός σύμβουλος του Υπουργού Ψηφιακής Πολιτικής, Τηλεπικοινωνιών και Ενημέρωσης.


Πορτοκαλόπιτα χωρίς αυγά - Cooklos.gr\nΤαψιού - Σιροπιαστά Πίτες Πίτες και Ζύμες Γλυκά\nSelect ratingGive Πορτοκαλόπιτα χωρίς αυγά 1/5Give Πορτοκαλόπιτα χωρίς αυγά 2/5Give Πορτοκαλόπιτα χωρίς αυγά 3/5Give Πορτοκαλόπιτα χωρίς αυγά 4/5Give Πορτοκαλόπιτα χωρίς αυγά 5/5\nΜέσος όρος: 4 (30 ψήφοι)\n1 ποτήρι φρέσκος χυμός πορτοκαλιού\nΠοσότητα: 12-14 τμχ.\nΛαδώνουμε ελαφρά το ταψάκι μας. Κόβουμε σε μικρά κομμάτια το φύλλο κρούστας. Παράλληλα, προθερμαίνουμε το φούρνο στους 180οC.\nΧτυπάμε την ζάχαρη με το καλαμποκέλαιο, το γιαούρτι, το μπέικιν, την βανίλια, το ξύσμαΤο εξωτερικό μέρος της φλούδας των εσπεριδοειδών το οποίο χρησιμοποιούμε για να αρωματίσουμε γλυκά ή φαγητά. Με τρίφτη στο ψιλό σημείο ξύνουμε το φρούτο (π.χ. πορτοκάλι) και παίρνουμε το ξύσμα του. και το χυμό πορτοκαλιού. Προσθέτουμε τα φύλλα κρούστας και ανακατεύουμε καλά. Ρίχνουμε το μείγμα στο ταψάκι και ψήνουμε στον προθερμασμένο φούρνο για 30-40 λεπτά.\nΚόβουμε σε κομμάτια και αφήνουμε να κρυώσει. Φτιάχνουμε το σιρόπι. Σε κατσαρόλα βάζουμε τα υλικά για το σιρόπι όλα μαζί και μόλις λιώσει η ζάχαρη, σιροπιάζουμε την πορτοκαλόπιτα. Πρέπει να είναι ζεστό το σιρόπι και κρύο το γλυκό.\nΑφήνουμε την πορτοκαλόπιτα να ρουφήξει το σιρόπι και βάζουμε στο ψυγείο. Σερβίρουμε κρύα.\nΆχνη - ΖάχαρηΒανίλιαΓιαούρτιΕλαιόλαδο - ΛάδιΛεμόνιΜπέικιν πάουντερΠορτοκάλιΦύλλο για πίτα\nΕμφανίσεις συνταγής: 54860 Εμφανίσεις σήμερα: 2\nΠορτοκαλόπιτα με φέτες πορτοκαλιού


Η ηθοποιός Τάνια Τρύπη υιοθέτησε τη σκυλίτσα που βρέθηκε βιασμένη στην Αλεξανδρούπολη πριν λίγο καιρό - coollife.gr\nΗ ηθοποιός Τάνια Τρύπη υιοθέτησε τη σκυλίτσα που βρέθηκε βιασμένη στην Αλεξανδρούπολη πριν λίγο καιρό\nDecember 6, 2021 32\nΉταν 12 Νοεμβρίου όταν ένα φριχτό περιστατικό εις βάρος ενός μικρού κουταβιού βγήκε στο φως στην Αλεξανδρούπολη. Ένα θηλυκό κουταβάκι, μόλις 4,5 μηνών, βρέθηκε βιασμένο με αιχμηρό αντικείμενο. Η είδηση μας σόκαρε. Και μας σόκαρε ακόμα πιο πολύ όταν οι ιατρικές γνωματεύσεις έκαναν λόγο για βιασμό που δεν έγινε μια φορά αλλά είχε ξαναγίνει και άλλες. Από τον πρωκτό της μάλιστα έλειπε ένα κομμάτι. Οι φωτογραφίες, που δεν θα τις δημοσιεύσουμε, σοκαριστικές.\nΤα Adespotoulia Xanthis που το ανέλαβαν αναφέρουν ότι παρά την προσφυγή στην αστυνομία και την επικήρυξη με 3,000 ευρώ σε όποιον δώσει ανώνυμα πληροφορίες, κάνεις δεν βοήθησε για να βρεθεί ο δράστης που κακοποίησε με τέτοιον βάναυσο τρόπο την μικρή Αλέξα. (Το όνομά της δόθηκε επειδή βρέθηκε στην Αλεξανδρούπολη).\nΗ πράξη ήταν φριχτή. Όμως, όπως γίνεται πάντα, κανείς δεν άνοιξε το στόμα του. Κανείς δεν μίλησε και δεν κατέδειξε αυτόν που το έκανε.\nΗ Αλέξα νοσηλεύτηκε και πήρε την κατάλληλη ιατρική φροντίδα. Αλλά και πολλή αγάπη από τους εθελοντές που ήταν δίπλα της από την πρώτη στιγμή. Μια σταλιά πλάσμα τόσο βασανισμένο. Δεν το χωράει ο νους. Άρρωστοι άνθρωποι σε μια άρρωστη κοινωνία. Και θύματα πάντα οι αδύναμοι.\nΚαι η μικρούλα έγινε καλά. Σωματικά τουλάχιστον. Γιατί ψυχικά κανείς δεν μπορεί να είναι σίγουρος. Και ήταν πλέον έτοιμη να βρει το σπίτι της. Ένα σπίτι που θα την αγαπούν, θα τη φροντίζουν και θα τη βοηθήσουν να κλείσει τις πληγές της ψυχής της.\nΚαι στάθηκε τυχερή γιατί βρέθηκε για αυτή ο κατάλληλος άνθρωπος. Η γνωστή ηθοποιός Τάνια Τρύπη, ευαισθητοποιημένη σε φιλοζωικά θέματα, βλέποντας τις αναρτήσεις της ομάδας στο social media, που απεγνωσμένα αναζητούσε το δράστη, επικοινώνησε με τους εθελοντές της. Τους είπε ότι αποφάσισε να υιοθετήσει τη μικρή Αλέξα και να της χαρίσει μια ανέμελη ζωή γεμάτη αγάπη.\nΗ Αλέξα ονομάστηκε Αγάπη. Ζει πλέον στο σπίτι της ηθοποιού και απολαμβάνει αγκαλιές και χάδια. Είναι πλέον προστατευμένη. Και με τον καιρό ίσως ξεχάσει το πόσο βασανίστηκε στην αρχή της ζωούλας της.\nΌμως ο δράστης δεν έχει ακόμα βρεθεί. Επικίνδυνος για όλους, δεν θα διστάξει να το ξανακάνει. Γιατί κανείς δεν ενδιαφέρθηκε για αυτό το αποτρόπαιο γεγονός. Σιωπή παντού. Κανείς δεν είδε, κανείς δεν άκουσε, κανείς δεν ξέρει. Όλοι συνένοχοι σε αυτό. Γιατί όταν ξέρεις και δεν μιλάς, είσαι συνένοχος.\nΚαλή ζωή να έχει η μικρούλα Αγάπη. Βρίσκεται στα καλύτερα χέρια.\n- : petpet.news\nΠρόωρο μωράκι πήγε στο σπίτι του για πρώτη φορά μετά από 112 μέρες στην εντατική


Αήττητος Σπάτων – Πανθηραϊκός 2-1 | sportcity.gr\nΦωτο. το 1-1 από τον Κρητικό\n7ος Όμιλος-3η Αγων.\nΤο παιχνίδι ξεκίνησε με τους γηπεδούχους να έχουν κόντρα τον αέρα γεγονός που τους δυσκόλεψε αρκετά στη σωστή ανάπτυξη του παιχνιδιού στο πρώτο ημίχρονο.\nΦωτο. Το 0-1 από τον Μανιά\nΟι φιλοξενούμενοι στην μοναδική επίθεση που έβαλαν κάτω την μπάλα κέρδισαν πέναλτι. Ο Κωστόπουλος ανέτρεψε τον Ντούμο στο 10΄και το εκτέλεσε με επιτυχία ο Μανιάς. Στο υπόλοιπο πρώτο ημίχρονο οι φιλοξενούμενοι προσπαθούσαν να απειλήσουν με μακρινές κάθετες μπαλιές, αλλά οι αμυντικοί των γηπεδούχων δεν απειλήθηκαν γιατί δεν έκαναν κανένα λάθος.\nΜετά την ψυχρολουσία του 0-1 ο Αήττητος βγήκε μπροστά. Αν και είχαν κόντρα τον αέρα κατάφεραν να συνδυαστούν και να ισοφαρίσουν με ένα πολύ όμορφο γκολ στο 28΄. Ο Δουκάκης πραγματοποίησε εξαιρετική σέντρα και ο Κρητικός με κεφαλιά έκανε το 1-1.\nΣτο δεύτερο ημίχρονο οι φιλοξενούμενοι και με την ανοχή του διαιτητή έπαιζαν έξυπνα τις καθυστερήσεις, ενώ οι γηπεδούχοι δημιουργούσαν προϋποθέσεις για γκολ. Στο 59΄έχασαν μεγάλη διπλή ευκαιρία, αφού πρώτα η μπάλα βρήκε το κάθετο δοκάρι σε σουτ του Δουκάκη!\nΣτην μοναδική στιγμή που οι φιλοξενούμενοι βγήκαν μπροστά, παραλίγο και να προηγηθούν! O Ντούμος και πάλι από αριστερά έφτασε προ του Μιχελή αλλά πλάσαρε άουτ. Η φάση έγινε στο 66΄.\nΗ πίεση των γηπεδούχων έφερε τελικά αποτέλεσμα όταν κέρδισαν πέναλτι στο 74΄από ανατροπή του Δουκάκη. Το πέναλτι εκτέλεσε με επιτυχία ο Κρητικός.\nΦωτο. Ο Κρητικός μόλις έχει πετύχει το 2-1 και οι συμπαίκτες του τρέχουν να τον συγχαρούν.\nΗ συνέχεια δεν έχει κάτι ξεχωριστό αφού ο Αήττητος έλεγχε πλέον το παιχνίδι και οι φιλοξενούμενοι δεν μπόρεσαν να απειλήσουν.\nΔιαιτητές: Μαχαίρας, Τσολακίδης, Νικολάου\nΜιχελής, Μουστάκης, Τσέλας, Κωστόπουλος, Χριστοφιλέας, Jackson(75΄Βιδάλης), Δουκάκης(86΄Νηκλιτσιώτης), Ηρακλής(67΄Γκούμας), Κρητικός, Τσιλιγκίρης(80΄Σκαφίδας), Farinola.\nΑθανασίου, Ντούμος, Ζέλιος, Ρεπετσάς(86΄Πολυκρέτης), Μπίρης, Lucas, Φύτρος, Μανιάς, Περιάλης(75΄Παναγιωτόπουλος), Κεφαλάς, Φαμπίνιο.\nTags: ΑΗΤΤΗΤΟΣ ΣΠΑΤΩΝ


Πώς το Mac θα αλλάξει από την Intel στα δικά του τσιπ ARM της Apple - grtechpc.org\nΠώς το Mac θα αλλάξει από την Intel στα δικά του τσιπ ARM της Apple\nΤο Mac περνά από έναν άλλο τεράστιο διακόπτη CPU. Μέχρι το τέλος του 2020, η Apple θα κυκλοφορήσει Mac που περιλαμβάνουν το “Apple Silicon”, όπως ακριβώς τα iPad και τα iPhone. Δείτε τι σημαίνει το τέλος των επεξεργαστών Intel για το μέλλον του Mac.\nΤο νέο macOS 11.0 Big Sur, που αναμένεται το φθινόπωρο του 2020, θα είναι η πρώτη έκδοση του macOS που υποστηρίζει αυτή τη νέα αρχιτεκτονική.\nΓιατί η Apple αλλάζει και τι σημαίνει για εσάς\nΕφαρμογές iPhone και iPad σε Mac\nΟι προγραμματιστές μπορούν να μεταφέρουν εύκολα τις εφαρμογές Mac τους\nΜπορείτε να εκτελέσετε εφαρμογές Intel Mac με το Rosetta 2\nΠλήρης υποστήριξη εικονικοποίησης υλικού\nΤι συμβαίνει με τους Intel Mac;\nΗ Apple επιμένει ότι αυτός ο διακόπτης «θα δώσει στο Mac ένα εντελώς νέο επίπεδο απόδοσης». Το πυρίτιο της Apple, που βρίσκεται σε συσκευές όπως το iPad και το iPhone, προσφέρει πολύ καλύτερη απόδοση ανά ποσότητα ενέργειας που χρησιμοποιείται από τους επεξεργαστές Intel.\nΟι επεξεργαστές Intel απαιτούν περισσότερη ισχύ και παράγουν περισσότερη θερμότητα. Σε μια συσκευή όπως ένα MacBook, αυτό σημαίνει ότι η απόδοση περιορίζεται από την ισχύ της μπαταρίας και την ανάγκη να διατηρούνται δροσερά τα εσωτερικά.\nΤα δικά του SoC (συστήματα σε τσιπ) της Apple, τα οποία ονομάζει «Apple Silicon», είναι τεχνικά CPU ARM. Το ARM είναι απλώς μια αρχιτεκτονική — η Apple σχεδιάζει και κατασκευάζει τις δικές της CPU. Με την Intel, η Apple βρίσκεται εξ ολοκλήρου στο έλεος μιας άλλης εταιρείας για την ανάπτυξη και την κατασκευή των CPU για τους Mac της. Με το ARM, η Apple μπορεί να σχεδιάσει και να δημιουργήσει το δικό της προσαρμοσμένο πυρίτιο. Η Apple το κάνει αυτό εδώ και χρόνια και τώρα αυτή η τεχνογνωσία έρχεται στο Mac.\nΠώς να προσθέσετε κεφαλίδες και υποσέλιδα στα Έγγραφα Google\nΜην κάνετε λάθος—η Apple δεν πρόκειται να βάλει έναν επεξεργαστή iPhone ή iPad στο Mac. Η Apple κατασκευάζει τσιπ μόνο για Mac και θα πρέπει να είναι ακόμα πιο ισχυρά από το πυρίτιο μέσα στο iPad Pro. Η Apple έχει μεγάλο προβάδισμα έναντι των ανταγωνιστών της εδώ—η Microsoft κατασκευάζει φορητούς υπολογιστές ARM με Windows 10, αλλά η Microsoft δεν σχεδιάζει τις δικές της προσαρμοσμένες, ειδικά κατασκευασμένες CPU ARM για υπολογιστές με Windows.\nΤελικά, η νέα αρχιτεκτονική σημαίνει βελτιωμένη διάρκεια ζωής της μπαταρίας, μειωμένη κατανάλωση ενέργειας και ότι η Apple μπορεί να ελέγχει τη μοίρα της και να σχεδιάσει τα εσωτερικά στοιχεία του Mac ώστε να είναι στενά ενσωματωμένα με το λογισμικό της. Η Apple λέει ότι η νέα αρχιτεκτονική θα της επιτρέψει να «μεγιστοποιήσει την απόδοση και τη διάρκεια ζωής της μπαταρίας καλύτερα από ποτέ.\nΜε τη μετάβαση στην ίδια αρχιτεκτονική τσιπ που τροφοδοτεί το iPhone και το iPad, η Apple αποκτά βελτιωμένη συμβατότητα με τις εφαρμογές iPhone και iPad.\nΘα μπορείτε να ανοίξετε το App Store σε Mac με ARM και να εγκαταστήσετε οποιαδήποτε εφαρμογή iPhone ή iPad θέλετε. Αυτή η εφαρμογή θα εκτελεστεί σε ένα παράθυρο στην επιφάνεια εργασίας Mac σας. Ο προγραμματιστής δεν χρειάζεται να κάνει κάτι ιδιαίτερο.\nΕίναι σαν το πώς τα Chromebook της Google μπορούν να εκτελούν εφαρμογές Android.\nΠώς να προσθέσετε και να επεξεργαστείτε μεταδεδομένα στο Photoshop\nΟι υπάρχουσες εφαρμογές Mac δεν μένουν πίσω. Η Apple αντιμετωπίζει τη συμβατότητα με δύο τρόπους: διευκολύνοντας τους προγραμματιστές να μεταφέρουν τις εφαρμογές τους στη νέα αρχιτεκτονική και επιτρέποντας στους χρήστες Mac να εκτελούν εφαρμογές που δεν έχουν ακόμη μεταφερθεί.\nΟι προγραμματιστές θα μπορούν να ανοίξουν τις υπάρχουσες εφαρμογές Intel Mac στο Xcode και να τις μεταγλωττίσουν ξανά για ARM. Η Apple είπε ότι οι περισσότεροι προγραμματιστές θα χρειαστούν μόλις λίγες ημέρες για να ξεκινήσουν οι εφαρμογές τους να εκτελούνται στο ARM.\nΌλες οι εφαρμογές της Apple που περιλαμβάνονται στο macOS 11.0 Big Sur θα εκτελούνται εγγενώς με την αρχιτεκτονική της ίδιας της Apple. Άλλες εταιρείες εργάζονται επίσης για τη μεταφορά των εφαρμογών τους—η Apple παρουσίασε επίσης το Microsoft Office και το Adobe Photoshop CC που εκτελούνται εγγενώς στο ARM. Οι προγραμματιστές μπορούν να δημιουργήσουν καθολικά δυαδικά αρχεία που τρέχουν τόσο σε συστήματα Intel όσο και σε συστήματα ARM Mac.\nΟι προγραμματιστές μπορούν να νοικιάσουν ένα “Κιτ μετάβασης προγραμματιστή” από την Apple για να ξεκινήσετε τη μεταφορά των εφαρμογών τους.\nΤι γίνεται όμως με τις εφαρμογές που δεν μεταφέρονται; Η Apple ανακοίνωσε τη Rosetta 2 για αυτήν την περίπτωση χρήσης. Το Rosetta 2 είναι ένα επίπεδο συμβατότητας που μεταφράζει τις υπάρχουσες εφαρμογές Intel σε ARM, επιτρέποντάς σας να εκτελείτε τις ίδιες εφαρμογές στο νέο σας ARM Mac που μπορείτε να εκτελέσετε στο παλιό σας Intel Mac.\nΗ μετάφραση πραγματοποιείται κατά την εγκατάσταση της εφαρμογής, εάν είναι δυνατόν. Εάν η εφαρμογή χρησιμοποιεί κώδικα ακριβώς στην ώρα, το Rosetta 2 μπορεί επίσης να μεταφράσει τον κώδικα εν κινήσει.\nΤι πρέπει να γνωρίζετε για το νέο πρόγραμμα περιήγησης Microsoft Edge\nΗ Apple παρουσίασε ένα παιχνίδι Tomb Raider που τρέχει με εξαιρετική απόδοση κάτω από το Rosetta 2. Φαίνεται πολύ πιο γρήγορο από το επίπεδο συμβατότητας της Microsoft στα Windows 10 στο ARM, το οποίο ήταν διαβόητο για κακή απόδοση.\nΜε άλλα λόγια, οι εφαρμογές Mac που δεν έχουν μεταφερθεί “απλώς θα λειτουργούν”. Θα εξακολουθήσετε να έχετε την καλύτερη απόδοση με εφαρμογές που εκτελούνται εγγενώς στο ARM, φυσικά.\nΤα Mac που βασίζονται σε ARM διαθέτουν επίσης πλήρη υποστήριξη για εικονικοποίηση υλικού. Η Apple παρουσίασε την εκτέλεση εικονικών μηχανών Parallels σε ένα νέο Mac που βασίζεται σε ARM, δίνοντας τη δυνατότητα στους προγραμματιστές να τρέχουν το Linux όπως θα έκαναν σε ένα Mac που βασίζεται στην Intel.\nΜια διαφάνεια που δείχνει τις πολλές δυνατότητες υλικού που περιλαμβάνονται στο Apple Silicon.\nΗ Apple λέει ότι θα μπορείτε να αγοράσετε ένα Mac με CPU ARM μέχρι το τέλος του 2020.\nΑλλά η απομάκρυνση από την Intel δεν γίνεται εν μία νυκτί. Η Apple λέει ότι θα είναι μια μετάβαση δύο ετών και νέοι Mac με επεξεργαστές Intel βρίσκονται ήδη στην παραγωγή της Apple.\nΤο υπάρχον Mac σας με επεξεργαστή Intel θα εξακολουθεί να υποστηρίζεται. Η Apple λέει ότι θα συνεχίσει να υποστηρίζει Intel Mac με ενημερώσεις macOS για τα επόμενα χρόνια.\nΣε κάποιο σημείο, η Apple πιθανότατα θα σταματήσει να υποστηρίζει Intel Mac, όπως σταμάτησε να υποστηρίζει PowerPC Mac μετά τη μετάβαση στην Intel. Αλλά αυτό το σημείο απέχει πολλά χρόνια.\nPrev post Λάβετε προτάσεις για φαγητό και εστιατόρια στο Facebook Messenger\nNext post Πώς να αποσυνδεθείτε από το Mac σας μετά από μια καθορισμένη περίοδο αδράνειας


a-sports.gr :: Ακούσαμε Παπαδόπουλο, Ζουγανέλη, Δήμου, Τσακνή & Καβρουλάκη στην Τεχνόπολη\nΠάμε Βόλτα | Τετάρτη 22 Ιουλίου 2020 - 04:28\nΑκούσαμε Παπαδόπουλο, Ζουγανέλη, Δήμου, Τσακνή & Καβρουλάκη στην Τεχνόπολη\nΟι εντυπώσεις μας από τη συναυλία, που κράτησε τρεις ώρες!\nΠεριμέναμε να ολοκληρωθούν τα Play Off της Super League για να ξεκινήσουμε τις «βόλτες» μας, οι οποίες έτσι και αλλιώς είχαν για μεγάλο διάστημα παγώσει λόγω των συνθηκών με την πανδημία.\nΤη Δευτέρα (20/7) το βράδυ βρεθήκαμε στην Τεχνόπολη του Δ. Αθηναίων, στο Γκάζι για τη συναυλία των Λάκη Παπαδόπουλου, Γιάννη Ζουγανέλη, Ελένης Δήμου, Διονύση Τσακνή και Ιωάννας Καβρουλάκη.\nΈνα σχήμα, μια μουσική παρέα που έσμιξε το χειμώνα και παρουσίασε το πρόγραμμά της στην «Οδό Λυσίου», στην Πλάκα.\nΣε μία συναυλία που διήρκεσε σχεδόν τρεις ώρες, στον ειδικά διαμορφωμένο για καθήμενους χώρο, φύγαμε «γεμάτοι», καθώς τα είχε όλα. Από γέλιο και μοναδικές ατάκες, μέχρι συγκίνηση από τις αναμνήσεις και τις θύμησες, αλλά και τις αναφορές στους φίλους που «έφυγαν».\nΟ ξεχωριστός Γιάννης Ζουγανέλης ανάμεσα στις μοναδικές ατάκες και τα χαρακτηριστικά τραγούδια με το όνομά του, ευχαρίστησε δημόσια τον Δήμαρχο Αθηναίων Κώστα Μπακογιάννη, ο οποίος ήταν παρών.\nΟ Λάκης στο «γατόνι» προσπαθούσε να οργανώσει τον κόσμο και ζητούσε να του απαντάει δίνοντάς του τρεις επιλογές… ναι, όχι, ίσως…\nΑφιέρωσε «τα ήσυχα βράδια» στην Αρλέτα και το «για να σ’ εκδικηθώ» στον Μητροπάνο, τραγουδώντας το με τον Γιάννη. Ενώ χαρακτηριστικό ντουέτο έκανε στο διαχρονικό «πάρε πασά μου» με την Ελένη.\nΗ Ελένη ενώ είπε ότι «ετοιμάζει ταξίδι» και ότι αγαπάει την «ψεύτρα ζωή» στο «προσωπικά», τραγούδι σήμα κατατεθέν της, ζήτησε στο ρεφρέν από τους μουσικούς να σταματήσουν, άφησε το μικρόφωνο και με την εκπληκτική φωνή της τραγούδησε μπροστά στο κοινό… μαζί του!\nΟ Διονύσης με τη σειρά του ζήτησε από το κοινό να τραγουδήσουν και αυτοί μαζί το «φτιάξε καρδιά μου το δικό σου παραμύθι». Έπειτα, αρκετά συγκινημένος είπε ότι το συγκεκριμένο τραγούδι θα το τραγουδάει όσο ζει… και ξεκίνησε το… «εκεί στο Νότο», συνοδευόμενος από τον Γιάννη και αφιερώνοντάς το προφανώς στον Λαυρέντη.\nΗ ταλαντούχα Ιωάννα Καβρουλάκη ενώ συμμετείχε ως 2η φωνή σε αρκετά από τα τραγούδια της συναυλίας, παρουσίασε το καινούργιο της τραγούδι «τόπος μυστικός» #toposmystikos , το οποίο άφησε πολύ καλές εντυπώσεις.\nΚλείνοντας τραγούδησαν όλοι μαζί «και τι ζητάω», αφιερώνοντάς το στον Λαυρέντη, που δεν έχει συμπληρωθεί ούτε χρόνος από τη στιγμή που «έφυγε». Έπαιξαν μαζί τους οι μουσικοί:\nΒαγγέλης Κοτζάμπασης: τύμπανα, Άκης Αμπράζης: μπάσο, Δημήτρης Καρασούλος: κιθάρες, Δημήτρης Μπέλος: ενορχηστρώσεις – πλήκτρα, Γιάννης Πουρνάρας: μπουζούκι και Μαρίνα Τσοκάνη: πλήκτρα, ενώ ο σχεδιασμός του ήχου έγινε από τον Brian Coon.


Προετοιμάζεται το Κέντρο Υγείας Καλαμάτας ως Κέντρο Εμβολιασμού Covid - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΕΞΩΦΥΛΛΟΠροετοιμάζεται το Κέντρο Υγείας Καλαμάτας ως Κέντρο Εμβολιασμού Covid\nΠροετοιμάζεται το Κέντρο Υγείας Καλαμάτας ως Κέντρο Εμβολιασμού Covid\nΕμβολιασμοί θα γίνονται και Σάββατο\nΞεκίνησαν ήδη οι προκαταρκτικές ενέργειες, με εντολή της αρμόδιας 6ης ΥΠΕ, για την προετοιμασία του Κέντρου Υγείας Καλαμάτας, προκειμένου να λειτουργήσει ως Κέντρο Εμβολιασμού κατά του κορωνοϊού μόλις ανάψει το «πράσινο» φως.\nΜπορεί οι επίσημες ανακοινώσεις για το σχεδιασμό που αφορά στον εμβολιασμό του πληθυσμού να έγιναν μόλις την Τετάρτη από τον υπουργό Υγείας Βασίλη Κικίλια, όμως ο μηχανισμός έχει κινηθεί πολύ νωρίτερα.\nΉδη οι Υγειονομικές Περιφέρειες έχουν προχωρήσει σε πρώτη ενημέρωση των δομών υγείας που θα λειτουργήσουν ως Κέντρα Εμβολιασμού Covid 19.\nΈνα από αυτά τα Κέντρα Εμβολιασμού έχει ήδη ορισθεί ότι θα είναι το Κέντρο Υγείας Καλαμάτας (πρώην ΙΚΑ).\nΌπως σημείωσε ο επιστημονικά υπεύθυνος του Κέντρου Υγείας Καλαμάτας, Παναγιώτης Κατσαφάδος, ήδη έχουν σταλεί από την 6η ΥΠΕ οι πρώτες οδηγίες με τις οποίες το Κέντρο Υγείας Καλαμάτας ορίζεται ως Κέντρο Εμβολιασμού.\nΟ ίδιος έχει ήδη ξεκινήσει το σχεδιασμό και τις προκαταρκτικές ενέργειες, προκειμένου όταν φτάσουν τα εμβόλια να μπορεί να αρχίσει άμεσα ο εμβολιασμός.\nΌπως διευκρίνισε, θα ορισθεί ένας γιατρός κατά προτίμηση παθολόγος, ή γενικός ιατρός, ή πνευμονολόγος, συν μια βοηθό που θα είναι ή νοσηλεύτρια ή επισκέπτρια υγείας. «Περιμένουμε και επιπλέον οδηγίες, αλλά μία από τις βασικές αλλαγές είναι ότι ενώ τώρα το Κ.Υ είναι ανοικτό Δευτέρα με Παρασκευή, ως Κέντρο Εμβολιασμού θα είναι ανοικτό και Σάββατο, για να μπορούν να εξυπηρετηθούν και άνθρωποι που εργάζονται. Θα βρούμε λύσεις για να εξυπηρετηθεί όλος ο κόσμος», πρόσθεσε ο κ. Κατσαφάδος.\nΌχι στα νοσοκομεία\nΌλες οι υγειονομικές υπηρεσίες της χώρας βρίσκονται υπ’ ατμόν, προκειμένου να υπάρχει έτοιμη υποδομή και σχέδιο για τον εμβολιασμό των ομάδων που δικαιούνται να λάβουν πρώτοι το εμβόλιο. Σύμφωνα με τις πληροφορίες που υπάρχουν, το αργότερο μέχρι 20 Δεκεμβρίου το υπουργείο Υγείας θα γνωρίζει την ακριβή ημερομηνία άφιξης των πρώτων εμβολίων στη χώρα μας.\nΤο εμβόλιο κατά του κορωνοϊού θα είναι δωρεάν και προαιρετικό και στόχος των ελληνικών υγειονομικών αρχών είναι μέχρι το τέλος του β’ τριμήνου του 2021 να έχει εμβολιαστεί το μεγαλύτερο μέρος του πληθυσμού, όπως αποκάλυψε σε δηλώσεις του ο κυβερνητικός εκπρόσωπος Στέλιος Πέτσας.\nΗ Εθνική Επιτροπή Εμβολιασμών του υπουργείου Υγείας έχει ήδη συνεδριάσει και καθορίσει το ακριβές σχέδιο δράσης για την παραλαβή των δόσεων και την εμβολιαστική διαδικασία.\nΣύμφωνα με την απόφαση της ελληνικής κυβέρνησης, οι εμβολιασμοί δε θα πραγματοποιηθούν στα νοσοκομεία, αλλά μόνο σε δομές της Πρωτοβάθμιας Φροντίδας Υγείας (ΠΦΥ) και στις Τοπικές Μονάδες Υγείας (ΤΟΜΥ), στις οποίες στήνονται συνολικά 1.018 εμβολιαστικά κέντρα.\nΌπως αποκαλύπτει το iatropedia, η διανομή των εμβολίων θα γίνεται μέσω ειδικής ηλεκτρονικής πλατφόρμας, με σκοπό, αφενός, οι πολίτες να κλείνουν ραντεβού για να παραλάβουν το εμβόλιο, προκειμένου να μην προκαλείται συνωστισμός και, αφετέρου, να δημιουργηθεί Εθνικό Μητρώο Εμβολιασμών Covid, για να υπάρχει λεπτομερής καταγραφή και υγειονομικός χάρτης για τους εμβολιασμούς στη χώρα.\nΤο μητρώο θα βοηθήσει και την καταγραφή του χρόνου κατά τον οποίο ο εμβολιαζόμενος έλαβε την πρώτη δόση, προκειμένου να ειδοποιείται με sms για τον προγραμματισμό σε εύλογο χρονικό διάστημα της λήψης της δεύτερης δόσης του εμβολίου. Στην ειδική πλατφόρμα θα καταγράφεται και το εμβόλιο ποιας εταιρείας έλαβε.\nΉδη, το υπουργείο Υγείας και η Επιτροπή Εμβολιασμών έχουν στα χέρια τους από τους διοικητές και υποδιοικητές των Υγειονομικών Περιφερειών (ΥΠΕ) κατάλογο με όλα τα Κέντρα Υγείας και τις Τοπικές Μονάδες Υγείας (ΤΟΜΥ), που πληρούν τις προϋποθέσεις για τη διεξαγωγή των εμβολιασμών.\nΤαυτόχρονα, έχει γίνει και καταγραφή του διαθέσιμου προσωπικού και σε περίπτωση που το προσωπικό δεν επαρκεί, θα πρέπει η ΥΠΕ να ζητήσει εγκαίρως το απαιτούμενο προσωπικό, προκειμένου η δομή να είναι έτοιμη όταν θα παραληφθούν τα εμβόλια.\nΤα κριτήρια της επιλογής των δομών της πρωτοβάθμιας που θα εμπλακούν είναι κυρίως πληθυσμιακά, αλλά και εύκολης προσβασιμότητας από τους κατοίκους.\nΣύμφωνα με το σχεδιασμό, οι πολίτες θα μεταβαίνουν στην πιο κοντινή Μονάδα Υγείας. Το εμβόλιο θα χορηγείται από νοσηλευτές αλλά και από επισκέπτες υγείας, υπό την επίβλεψη γιατρού που θα οριστεί ως υπεύθυνος της εμβολιαστικής ομάδας.\nΤο ωράριο στο οποίο θα χορηγούνται τα εμβόλια, θα είναι από τις 8.00 το πρωί έως τις 8.00 το βράδυ, για να υπάρχει ο απαραίτητος χρόνος και να τηρούνται τα μέτρα αποστασιοποίησης μεταξύ των πολιτών. Σε κάθε Μονάδα θα μπορεί να εμβολιάζεται συγκεκριμένος αριθμός ατόμων και έπειτα από ραντεβού, για να μην προκληθεί συνωστισμός.\nΠοιοι θα εμβολιασθούν πρώτοι\nΚατά τη διάρκεια τηλεδιάσκεψης που έγινε την Παρασκευή υπό τον πρωθυπουργό και όλους τους εμπλεκόμενους φορείς, έμφαση δόθηκε στις ειδικές συνθήκες συντήρησης που απαιτούνται, καθώς κάποια από αυτά τα εμβόλια περιέχουν γενετικό υλικό (π.χ. Pfizer) και απαιτούν τη συντήρησή τους σε θερμοκρασία -80 βαθμών Κελσίου.\nΈτσι για την αποθήκευση των εμβολίων θα χρησιμοποιηθούν ειδικοί χώροι με καταψύκτες σε όλες τις Υγειονομικές Περιφέρειες της χώρας, ενώ δεν αποκλείεται να αξιοποιηθούν και καταψύκτες που διαθέτουν μεγάλες ελληνικές φαρμακαποθήκες.\nΤο υπουργείο Υγείας έχει δώσει εντολή στους διοικητές των Υγειονομικών Περιφερειών να προχωρήσουν σε καταγραφή όλων των συστημάτων κατάψυξης που διαθέτει το ΕΣΥ, για να επιλεγούν οι καταλληλότεροι χώροι.\nΗ μεταφορά των εμβολίων προς τα εμβολιαστικά κέντρα θα γίνει αεροπορικώς ή οδικώς -αναλόγως με τον τόπο προορισμού- και με τη χρήση ξηρού πάγου.\nΣτα νοσοκομεία θα εμβολιαστούν, πάντως, μόνο οιυγειονομικοί, που αποτελούν την πρώτη ομάδα που θα λάβει το εμβόλιο, πριν ακόμα και από τις ευπαθείς ομάδες. Δεύτερη ομάδα που θα εμβολιαστεί είναι τα Σώματα Ασφαλείας. Στη συνέχεια θα ακολουθήσουν οιάνω των 65 ετών και όσοι πάσχουν από υποκείμενα νοσήματα, όσοι διαμένουν σε κλειστές προνοιακές δομές, φυλακές κλπ. και τελευταίος ογενικός πληθυσμός.\nΓια τον εμβολιασμό ευπαθών ομάδων που δεν μπορούν να μετακινηθούν θα δημιουργηθούνκινητές ομάδες, που θα εμβολιάζουν τους πολίτες στο σπίτι τους.\nTags:ΕΜΒΟΛΙΑΣΜΟΣΕΜΒΟΛΙΟ ΚΟΡΩΝΟΙΟΣΚΕΝΤΡΟ ΥΓΕΙΑΣ ΚΑΛΑΜΑΤΑΣΚΟΡΩΝΟΪΟΣ\nΚαλαμάτα: Άνδρες με διάμεση ηλικία τα 43 έτη τα χθεσινά κρούσματα του ΕΟΔΥ\nΚορωνοϊός: 27 νέα κρούσματα στη Μεσσηνία – 2.760 σε όλη την Ελλάδα\nΚορωνοϊός: 35 νέα κρούσματα στη Μεσσηνία – Αυξάνεται η πίεση στην Κλινική Covid 19\nΞεκινά από εβδομάδα ο κατ’ οίκον εμβολιασμός πολιτών στην Καλαμάτα\nΚορωνοϊός: 35 νέα κρούσματα στη Μεσσηνία – 2.845 σε όλη την Ελλάδα\nΚορωνοϊός: Δύο μεταλλάξεις μέχρι στιγμής έχουν εντοπιστεί στη Μεσσηνία


72 νέα Emoji πρόσθεσε η Apple στο ios 10.2\nΑναρτήθηκε από Argonaytis George την Νοεμβρίου 01, 2016\nΕχθές το βράδυ η Apple κυκλοφόρησε ένα νέο λειτουργικό σε beta μορφή το ios 10.2 αποκλειστικά για τους προγραμματιστές. ....\nΣτο νέο αυτό λειτουργικό πέρα των διορθώσεων παρατηρήθηκε η προσθήκη 72 νέων Emoji εικονιδίων στο πληκτρολόγιο της.\nΤα νέα εικονίδια περιλαμβάνουν εικόνες με νέες εκφράσεις προσώπων νέα αθλήματα, ζώα αλλά και καινούργιες εικόνες όπως του κλόουν, μετάλλια και άλλα.\nΕπίσης παρατηρήθηκε πως άλλαξε η εμφάνιση από μερικά παλιά εικονίδια όπως αυτό της φωτιάς της φωτογραφικής του αυτοκινήτου και άλλα.\nΣτο νέο λειτουργικό προστεθήκαν επίσης τρεις νέες εικόνες φόντου και διάφορες αλλαγές στην εφαρμογή της κάμερας.


16:54 | Τρι 17 Μαϊ, 2011\nΟ Γιώργος Ξανθός και ο Σταύρος Νικηφορίδης θα ''σφυρίξουν'' παιχνίδια εθνικών κατηγοριών την προσεχή Κυριακή 22 Μαϊου. Ο πρόεδρος του Σ.Δ.Κ.Δ. θα διευθύνει (μαζί με τον Μυτιληνιό) Πρωτούλη την αναμέτρηση της Γ' Εθνικής (2ος όμιλος νότου) ανάμεσα στην Έξω Παναγίτσα Χαλκίδας και τον Ιωνικό Ν.Φ. Οι γηπεδούχοι με νίκη θα παραμείνουν στις εθνικές κατηγορίες, αλλά ακόμη κι αν χάσουν μπορούν να πετύχουν το στόχο τους, με συνδυασμό όμως άλλων αποτελεσμάτων. Ο Νικηφορίδης θα βρεθεί στην Πάτρα για τη συνάντηση της Α2 Γυναικών (όμιλος νότου) μεταξύ της καταδικασμένης Ε.Α. Παραλίας και του πρωτοπόρου Αστέρα Εξαρχείων. Μαζί του θα είναι η Ελένη Μαρίγλη από το σύνδεσμο Λέσβου.


Σκέφτεσαι πολύ;Δες τι συμβαίνει στο σώμα σoυ όταν σκέφτεσαι υπερβολικά!! - My Feeling\nΌταν σκέφτεστε υπερβολικά, ο εγκέφαλος και το σώμα σας μπαίνουν σε υπερβολική κίνηση προσπαθώντας να βρουν λύσεις σε προβλήματα που μπορεί να μην υπάρχουν ακόμη.\nΣυχνά, δημιουργούμε προβλήματα εμπλέκοντας στο μυαλό, ανησυχώντας για το μέλλον . Η ζωή θα μπορούσε να γίνει πολύ πιο απλή για όλους εμάς, εάν απλώς επιτρέψουμε στον εαυτό μας να βιώσουμε την ύπαρξη χωρίς να χρειαστεί να την αναλύσουμε.\nΔυστυχώς, η υπερβολική σκέψη έχει γίνει επιδημία σε όλο τον κόσμο καθώς οι ζωές μας γίνονται όλο και πιο περίπλοκες. Μία μελέτη από το Πανεπιστήμιο του Μίσιγκαν ανακάλυψε ότι το 73% των ενηλίκων ηλικίας μεταξύ 25 και 35 και 52% των ατόμων ηλικίας 45 έως 55 ετών υπερθεματίζουν.\nΘα μπορούσατε να υποστηρίξετε ότι όταν σκέφτεστε υπερβολικά, μπορείτε να λύσετε περισσότερα προβλήματα από ό, τι εάν αφήσατε το μυαλό σας να χαλαρώσει, αλλά η έρευνα απορρίπτει αυτήν τη θεωρία. Συχνά, η αμφιβολία προκαλεί απλά περισσότερα προβλήματα, διότι όταν το μυαλό σας τρέχει σε τόσες πολλές διαφορετικές κατευθύνσεις, δεν μπορείτε να σκεφτείτε καθαρά.\n«Πεθαίνουμε από την υπερβολική σκέψη. Σκοτώνουμε σιγά σιγά τον εαυτό μας σκεφτόμαστε τα πάντα. Σκεφτείτε, σκεφτείτε, σκεφτείτε. Δεν μπορείτε ποτέ να εμπιστευτείτε το ανθρώπινο μυαλό. Είναι μια παγίδα θανάτου. ” – Άντονι Χόπκινς\nΣύμφωνα με μια μελέτη από το Πανεπιστήμιο του Χάρβαρντ, η νευρική υπερδραστηριότητα θα μπορούσε να μειώσει τη διάρκεια ζωής σας, ενώ κάνοντας λιγότερη σκέψη μπορεί να την αυξήσει. Έτσι, όταν σκέφτεστε υπερβολικά, μπορεί να κόβεται χρόνια μακριά από τη ζωή σας λόγω του άγχους που δημιουργεί στο μυαλό και το σώμα σας.\nΟι ερευνητές διαπίστωσαν ότι η νευρική διέγερση, που προκαλείται από ένα υπερδραστικό νευρικό σύστημα, δρα στην ινσουλίνη και την ινσουλινοειδής αυξητικό παράγοντα (IGF) που σηματοδοτεί τον εγκέφαλο.\nΔιαπίστωσαν ότι μια πρωτεΐνη που ονομάζεται REST, που είναι γνωστό ότι ρυθμίζει τα γονίδια ενεργοποιείται στη διαδικασία σκέψης και καταστέλλει τη νευρική διέγερση. Οι επιστήμονες ανακάλυψαν ότι οι άνθρωποι που ζούσαν έως 100 ή περισσότερο είχαν πολύ περισσότερο REST στα εγκεφαλικά τους κύτταρα από ό, τι εκείνοι που πέθαναν στη δεκαετία του ’70 ή του ’80..\nΗ χαμηλότερη διέγερση ενεργοποιεί μια οικογένεια πρωτεϊνών που είναι γνωστές ως παράγοντες μεταγραφής του μπροστινού κεφαλιού στον εγκέφαλο. Αυτές οι πρωτεΐνες έχουν αυξημένη μακροζωία μέσω σηματοδότησης ινσουλίνης.\nΟι επιπτώσεις αυτής της έρευνας είναι τεράστιες. Αυτό συμβαίνει επειδή στοχεύοντας αυτήν την πρωτεΐνη μέσω φαρμάκων ή ασκήσεων μυαλού όπως ο διαλογισμός, οι άνθρωποι θα μπορούσαν να απολαύσουν μεγαλύτερη διάρκεια ζωής.\nΜΠΟΡΕΙ ΝΑ ΠΡΟΚΑΛΕΙ ΑΥΠΝΙΑ\nΌλοι είχαμε εκείνες τις νύχτες όπου μετρούσαμε προβατάκια και να σταματήσουμε να το σκεφτόμαστε ώστε να κοιμηθούμε. Ωστόσο, το να προσπαθούμε να μην σκεφτόμαστε συνήθως το κάνει χειρότερο, και ξυπνάμε νιώθουμε ευερέθιστοι και στερημένοι από τον ύπνο.\nΓια να μην αναφέρουμε, η αϋπνία δημιουργεί έναν φαύλο κύκλο επειδή ο κακός ύπνος μπορεί να προκαλέσει αύξηση του άγχους και της κατάθλιψης, η οποία μπορεί να δημιουργήσει περισσότερη σκέψη. Για να φτάσουμε στη ρίζα του προβλήματος, πρέπει να στοχεύσουμε τη συνήθεια της ίδιας της φαντασίας.\nΟΤΑΝ ΑΠΟΦΑΣΊΣΕΙς ΤΗ ΛΗΨΗΣ ΑΠΟΦΑΣΕΩΝ.\nΣτην καρδιά της υπερβολικής σκέψης βρίσκεται η επιθυμία να ελέγχουν καταστάσεις και να προβλέπουν τι θα συμβεί. Ωστόσο, καμία σκέψη δεν θα οδηγήσει ποτέ σε ικανότητα που να ξέρει πώς θα ξεδιπλωθεί το μέλλον, έτσι η αυξημένη σκέψη θα προκαλέσει απλώς αυξημένο άγχος.\nΣυχνά δημιουργούμε σενάρια στο μυαλό μας που ποτέ δεν συμβαίνουν ποτέ. Οι υπερασπιστές θέλουν να γνωρίζουν κάθε πτυχή ενός σχεδίου και όταν δεν έχουν, νιώθουν αβοήθητοι και εκτός ελέγχου.\nΌταν σκέφτεστε υπερβολικά, μπορεί να οδηγήσει σε παράλυση ανάλυσης, επειδή αρχίζετε να αισθάνεστε παγιδευμένοι από το συντριπτικό ποσό επιλογών. Θα προτιμούσατε να αναβάλλετε τη λήψη αποφάσεων, ώστε να έχετε χρόνο για να μετριάσετε πιθανώς τυχόν προβλήματα που ενδέχεται να προκύψουν. Ωστόσο, αυτή η μελέτη από την UC Santa Barbara διαπίστωσε ότι όταν σκέφτεστε υπερβολικά, μπορεί να οδηγήσει σε φτωχότερη λήψη αποφάσεων και κρίση.\nΞοδεύετε τόση ενέργεια προσπαθώντας να αποφύγετε προβλήματα που δεν έχετε αφήσει να τα αντιμετωπίσετε\nΜΠΟΡΕΙ ΝΑ ΠΡΟΚΑΛΕΙ ΠΟΝΟΚΈΦΑΛΟ\nΟι πονοκέφαλοι συνήθως σημαίνει ότι είτε έχουμε έλλειψη θρεπτικών συστατικών είτε χρειαζόμαστε ένα διάλειμμα από το να σκεφτόμαστε για λίγο. Πολλοί άνθρωποι ζουν πάρα πολύ στο κεφάλι τους και αναλύουν κάθε κατάσταση μέχρι θανάτου και αυτή η υπερδραστηριότητα μπορεί να οδηγήσει σε σωματικό πόνο.\nΠρέπει να προσέχετε τις σκέψεις σας ,να είναι χαρούμενες, δεν έχουν το ίδιο αποτέλεσμα με τις αρνητικές, αυτοκαταστροφικές. Οι γιατροί λένε ότι εάν έχετε πολύ άγχος, μπορεί να έχετε συχνά ένταση σε πονοκεφάλους.\nΤώρα που έχουμε μιλήσει για τους κινδύνους που αντιμετωπίζετε όταν σκεφτείτε υπερβολικά, ας μιλήσουμε για το πώς να σπάσετε αυτήν την άσχημη συνήθεια..\nΑντικαταστήστε τις αρνητικές σκέψεις με θετικά άτομα.\nΣτην πραγματικότητα, θέλετε απλώς να σκέφτεστε λιγότερο, αλλά βοηθά να ξεκινήσετε τουλάχιστον κάνοντας τις σκέψεις σας πιο εποικοδομητικές. Εάν μπορείτε να γυρίσετε το διακόπτη και απλώς να αναδιαρθρώσετε τις σκέψεις σας, θα παρατηρήσετε τη μείωση της επαναλαμβανόμενης σκέψης Όλα ξεκινούν με επίγνωση. Μόλις παρατηρήσετε τις αρνητικές σκέψεις, προσπαθήστε να τις διαμορφώσετε ξανά σε κάτι καλύτερο. Θα χρειαστεί κάποια πρακτική, αλλά μόλις το κάνετε αυτό θα κάνετε πάρτι!\nΑΛΛΑΓΗ ΤΗΣ ΡΟΥΤΙΝΗΣ ΣΑΣ.\nΊσως το καθημερινό σας πρόγραμμα να προκαλεί άσκοπο άγχος και απλά δεν το καταλαβαίνετε. Παρατηρήστε ποιες ώρες κατά τη διάρκεια της ημέρας αισθάνεστε πιο έντονο άγχος.Δείτε αν μπορείτε να αλλάξετε τη ρουτίνα σας για να μετριάσετε το άγχος.\nΓια παράδειγμα, το πρωί, ξυπνάτε και κοιτάτε αμέσως το τηλέφωνό σας; Εάν ναι, βάλτε το σε ένα σημείο μακρυά σας μέχρι να κάνετε ντους, διαλογισμό και να έχετε χρόνο να χαλαρώσετε στη μέρα σας. Επίσης, μην δείτε τις ειδήσεις το πρωί, γιατί θα δημιουργήσει ένταση από τη στιγμή που θα ξυπνήσετε.\nΜεγάλο μέρος του άγχους συμβαίνει από καθυστερημένες αποφάσεις. Στην αρχή κάθε ημέρας, υπολογίστε ποια πράγματα πρέπει να προσέχετε, κατά σειρά προτεραιότητας.\nΗ υπερβολική σκέψη μπορεί να οδηγήσει σε αϋπνία, μειωμένη διάρκεια ζωής, άγχος και κατάθλιψη, πονοκεφάλους, δύσκαμπτες αρθρώσεις και προβλήματα στη λήψη αποφάσεων.\nΩστόσο, ένα καθαρό μυαλό μας παρέχει το αντίθετο: ποιοτικός ύπνος, μεγαλύτερη διάρκεια ζωής (δυνητικά), καλύτερη ψυχική υγεία, χαλαρό σώμα και ευκολία στη λήψη επιλογών. Με άλλα λόγια, μπορούμε να εκμεταλλευτούμε τη ροή της ζωής όταν αφήνουμε τους εαυτούς μας να αφήσουν τα πράγματα και να μην υπερβάλλουν τα πράγματα.\nΔοκιμάστε αυτό για μία μόνο εβδομάδα και δείτε τι είδους αποτελέσματα θα έχετε. Χαλαρώστε! Χρησιμοποιήστε τον εγκέφαλό σας μόνο όταν χρειάζεται, και τον υπόλοιπο χρόνο, απλώς απολαύστε την τέχνη της ύπαρξης. Γίνετε ο κύριος των σκέψεών σας και θα δείτε την ομορφιά της ζωής να ξεδιπλώνεται μπροστά σας.